Avviż Legali Importanti

|

52009PC0697

Proposta għal regolament tal-Kunsill li jimponi dazju anti-dumping definittiv fuq l-importazzjonijiet tal-etanolamini li joriġinaw fl-Istati Uniti tal-Amerika  /* KUMM/2009/0697 finali - NLE 2009/0185 */

	[pic] | IL-KUMMISSJONI EWROPEA |Brussel 21.12.2009KUMM(2009)697 finali2009/0185 (NLE)Proposta għalREGOLAMENT TAL-KUNSILLli jimponi dazju anti-dumping definittiv fuq l-importazzjonijiet tal-etanolamini li joriġinaw fl-Istati Uniti tal-AmerikaMEMORANDUM TA’ SPJEGAZZJONI1) KUNTEST TAL-PROPOSTA |Raġunijiet u għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea ('ir-Regolament bażiku') fil-proċeduri ta’ reviżjoni tal-iskadenza li jikkonċernaw l-importazzjonijiet tal-etanolamini li joriġinaw fl-Istati Uniti tal-Amerika ('l-Istati Uniti'). |Kuntest ġenerali Din il-proposta hi magħmula fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet skont ir-rekwiżiti sostantivi u proċedurali stabbiliti fir-Regolament bażiku. |Dispożizzjonijiet eżistenti fil-qasam tal-proposta. Regolament tal-Kunsill (KE) Nru 1583/2006 tat-23 ta’ Ottubru 2009 (ĠU L 294, 25.10.2006). |Konsistenza ma’ politiki u għanijiet oħra tal-Unjoni Mhux applikabbli. |2) KONSULTAZZJONI TAL-PARTIJIET INTERESSATI U L-VALUTAZZJONI TAL-IMPATT |Konsultazzjoni tal-partijiet interessati |Il-partijiet interessati mill-proċeduri diġà kellhom iċ-ċans li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Ġbir u użu tal-kompetenzi |Ma kienx hemm bżonn ta’ kompetenza esterna. |Valutazzjoni tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix valutazzjoni tal-impatt ġenerali iżda r-rekwiżit li l-miżuri m’għandhomx ikunu kuntrarju għall-“interess tal-Komunità” ifisser li l-valutazzjoni tal-impatt aktar wiesgħa tal-miżuri tifforma parti integrali tal-investigazzjoni. |3) ELEMENTI LEGALI TAL-PROPOSTA |Sommarju tal-azzjoni proposta Fil-25 ta’ Ottubru 2008, il-Kummissjoni ħabbret permezz ta’ notifika (‘notifika tal-bidu’), ippubblikata fil-Ġurnal Uffiċjali tal-Unjoni Ewropea, il-bidu ta’ reviżjoni tal-iskadenza tal-miżuri anti-dumping fis-seħħ fuq l-importazzjonijiet tal-etanolamini li joriġinaw fl-Istati Uniti. Ir-reviżjoni tal-iskadenza nbdiet wara talba sottomessa fil-25 ta’ Lulju 2008 minn erba’ produtturi tal-Komunità li jirrappreżentaw proporzjon ewlieni, f’dan il-każ iżjed minn 50 %, tal-produzzjoni totali ta’ etanolamini fil-Komunità. Il-miżuri attwalment fis-seħħ huma dazju anti-dumping definittiv impost bir-Regolament tal-Kunsill (KE) Nru 1583/2006 dwar l-importazzjonijiet fil-Komunità ta’ etanolamini li joriġinaw fl-Istati Uniti. Il-proposta tal-Kummissjoni mehmuża għal Regolament tal-Kunsill fiha l-konklużjonijiet tar-reviżjoni tal-iskadenza dwar id-dumping, id-dannu u l-interess tal-Komunità. L-Istati Membri ġew ikkonsultati waqt il-laqgħa tal-Kumitat Anti-Dumping tad-19 ta’ Novembru 2009. Hu propost li l-Kunsill jadotta l-proposta mehmuża għal Regolament li għandu jiġi ppubblikat fil-Ġurnal Uffiċjali tal-Unjoni Ewropea qabel it-23 ta’ Jannar 2010. |Bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea. |Il-prinċipju tas-sussidjarjetà Il-proposta taqa’ fil-kompetenza esklużiva tal-Komunità. Il-prinċipju tas-sussidjarjetà għaldaqstant ma jgħoddx. |Il-prinċipju tal-proporzjonalità Il-proposta tikkonforma mal-prinċipju tal-proporzjonalità għar-raġuni(jiet) li ġejjin. |Il-forma tal-azzjoni hi deskritta fir-Regolament bażiku msemmi hawn fuq u ma jħallix lok għal deċiżjoni nazzjonali. |Mhijiex applikabbli indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jista’ jiġi minimizzat u jkun proporzjonali għall-għan tal-proposta, iżda r-Regolament bażiku jillimita l-livell tad-dazji li jistgħu jiġu imposti għal dak li hu meħtieġ sabiex jiġu indirizzati d-danni kkawżati mid-dumping li jinstab. |Għażla ta’ strumenti |Strumenti proposti: Regolament. |Mezzi oħra ma jkunux adattati għar-raġuni(jiet) li ġejjin. Ir-Regolament bażiku msemmi hawn fuq ma jipprevedix alternattivi oħra. |4) IMPLIKAZZJONI BAġITARJA |Il-proposta m’għandhiex implikazzjonijiet fuq il-baġit tal-Komunità. |2009/0185 (NLE)Proposta għalREGOLAMENT TAL-KUNSILLli jimponi dazju anti-dumping definittiv fuq l-importazzjonijiet tal-etanolamini li joriġinaw fl-Istati Uniti tal-AmerikaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea[1] (minn hawn ‘il quddiem imsejjaħ 'ir-Regolament bażiku'), u b’mod partikolari l-Artikoli 9(4) u 11(2) tiegħu,Wara li kkunsidra l-proposta sottomessa mill-Kummissjoni, wara konsultazzjoni mal-Kumitat Konsultattiv,Billi:A. PROĊEDURA1. Miżuri fis-seħħ1.  Fi Frar 1994, il-Kunsill impona, permezz tar-Regolament (KE) Nru 229/94[2] dazji anti-dumping definittivi fuq l-importazzjonijiet tal-etanolamini (il-prodott ikkonċernat) li joriġinaw fl-Istati Uniti tal-Amerika ('l-Istati Uniti').2.  Fuq talba tal-Conseil européen des fédérations de l'industrie chimique (CEFIC) inbdiet reviżjoni tal-iskadenza skont l-Artikolu 11(2) tar-Regolament bażiku f’Lulju tal-2005. Permezz tar-Regolament (KE) Nru 1583/2006[3] il-Kunsill ikkonkluda din ir-reviżjoni u impona miżuri anti-dumping definittivi fuq l-importazzjonijiet tal-etanolamini li joriġinaw fl-Istati Uniti. Id-dazji kienu fil-forma ta’ dazju fiss speċifiku.2. Talba għal reviżjoni tal-iskadenza3.  Wara l-pubblikazzjoni f’Ottubru tal-2008 ta’ notifika dwar l-iskadenza imminenti tal-miżuri anti-dumping applikabbli għal importazzjonijiet tal-etanolamini li joriġinaw fl-Istati Uniti[4], il-Kummissjoni fil-25 ta’ Lulju 2008 rċiviet talba għal reviżjoni skont l-Artikolu 11(2) tar-Regolament bażiku.4.  It-talba ġiet sottomessa minn BASF SE/AG, INEOS Oxide Ltd, Sasol Germany GmbH, u Akzo Nobel Functional Chemicals AB ('l-applikanti') għan-nom tal-produtturi li jirrappreżentaw proporzjon ewlieni, f’dan il-każ ta’ iżjed minn 50 %, tal-produzzjoni totali ta’ etanolamini fil-Komunità.5.  It-talba kienet ibbażata fuq ir-raġunijiet li l-iskadenza tal-miżuri aktarx li kienet se twassal f’kontinwazzjoni jew rikorrenza ta’ dumping u dannu għall-industrija tal-Komunità.6.  Wara li stabbiliet, wara konsultazzjoni mal-Kumitat Konsultattiv, li kien hemm biżżejjed provi għall-bidu ta’ reviżjoni tal-iskadenza, il-Kummissjoni bdiet investigazzjoni permezz ta’ notifika tal-bidu[5] skont l-Artikolu 11(2) tar-Regolament bażiku.3. Investigazzjoni7.  Is-servizzi tal-Kummissjoni taw parir uffiċjali lill-produtturi tal-Komunità, il-produtturi esportaturi fl-Istati Uniti, importaturi/negozjanti, utenti fil-Komunità magħrufa li huma kkonċernati, kif ukoll l-awtoritajiet tal-Istati Uniti bil-bidu tar-reviżjoni. Il-partijiet interessati ngħataw l-opportunità li jagħmlu l-fehmiet tagħhom magħrufa bil-miktub u li jitolbu smigħ fil-limitu taż-żmien stabbilit fin-notifika tal-bidu.8.  Is-servizzi tal-Kummissjoni bagħtu kwestjonarji lill-partijiet kollha magħrufa li huma kkonċernati u lil dawk li talbu kwestjonarju fil-limitu taż-żmien stabbilit fin-notifika tal-bidu.9.  Il-Kummissjoni tat ukoll lill-partijiet direttament ikkonċernati l-opportunità li jwasslu l-fehmiet tagħhom bil-miktub u li jitolbu smigħ fil-limitu taż-żmien stabbilit fin-notifika tal-bidu.10.  Ir-risposti għall-kwestjonarju ġew irċevuti minn żewġ produtturi esportaturi fl-Istati Uniti, importatur wieħed relatat fil-Komunità, importatur wieħed relatat fl-Iżvizzera, erba’ produtturi tal-Komunità ('il-produtturi applikanti tal-Komunità’), u utent industrijali wieħed fil-Komunità. Produttur esportatur addizzjonali ieħor fl-Istati Uniti (Huntsman Petrochemical Corporation) issottometta dokument ('dokument ta’ pożizzjoni') li fih iddikjara li l-miżuri għandhom jitħassru u li iżda, ma weġibx il-kwestjonarju.11.  Is-servizzi tal-Kummissjoni fittxew u vverifikaw l-informazzjoni kollha meħtieġa neċessarja għall-iskop tad-determinazzjoni tal-probabbiltà tal-kontinwazzjoni jew ir-rikorrenza tad-dumping u d-dannu u għad-determinazzjoni tal-interess tal-Komunità. Iż-żjarat ta’ verifika twettqu fil-postijiet tal-kumpaniji li ġejjin:a. Produtturi applikanti tal-KomunitàBASF SE/AG, Ludwigshafen, il-ĠermanjaINEOS Oxide Ltd., Southampton, ir-Renju UnitSasol Germany GmbH, Hamburg, il-ĠermanjaAkzo Nobel Functional Chemicals AB, Stenungsund, l-Iżvezjab. Produtturi esportaturi fl-Istati UnitiThe Dow Chemical Company, Midland, Michigan and Seadrift, Texas, Istati UnitiINEOS Oxide LLC, Houston, Texas and Plaquemine, Louisiana, Istati Unitic. Importaturi relatati fil-KomunitàINEOS Oxide Ltd., Zwijndrecht, il-Belġjud. Importatur relatat fl-IżvizzeraDow Europe GmbH, Horgen, l-Iżvizzerae. Utenti industrijali fil-KomunitàEvonik Degussa GmbH, Essen, il-Ġermanja4. Il-perjodu tal-investigazzjoni12.  L-investigazzjoni dwar il-kontinwazzjoni jew ir-rikorrenza tad-dumping u d-dannu kopriet il-perjodu bejn l-1 ta’ Ottubru 2007 u t-30 ta’ Settembru 2008 (il-'PIR').13.  L-eżaminazzjoni tat-tendenzi rilevanti għall-valutazzjoni tal-probabbiltà ta’ kontinwazzjoni jew rikorrenza tad-dannu kopriet il-perjodu mill-1 ta’ Jannar 2005 sal-aħħar tal-PIR ('il-perjodu kkunsidrat'). Barra minn hekk, it-tendenzi għall-valutazzjoni tal-probabbiltà ta’ kontinwazzjoni jew rikorrenza tad-dannu ġew evalwati wkoll taħt l-ambitu tal-impatt tal-effetti tal-kriżi ekonomika dinjija fuq is-suq tal-etanolamina wara l-PIR.B. PRODOTT IKKONĊERNAT U PRODOTT SIMILI1. Prodott ikkonċernat14.  Il-prodott ikkonċernat hu l-istess bħal dak kopert mill-investigazzjonijiet preċedenti, i.e. etanolamini li preżentament għandhom il-kodiċijiet NM ex 2922 11 00, ex 2922 12 00 u 2922 13 10 li joriġinaw fl-Istati Uniti tal-Amerika. L-etanolamini jinkisbu billi l-ossidu etileniku (EO), li hu stess hu riżultat ta’ reazzjoni tal-etilene u l-ossiġnu, jirreaġixxi mal-ammonja. Din is-sinteżi twassal għal tliet reazzjonijiet li jikkompetu u għal tliet tipi differenti ta’ etanolamini: monoetanolamina (MEA), dijetanolamina (DEA) and trietanolamina (TEA), skont kemm-il darba l-EO ikun marbut. In-numru massimu ta’ kombinazzjonijiet hu limitat min-numru ta’ elementi tal-idroġenu fl-ammonja, jiġifieri tlieta. Il-proporzjonijiet tat-tliet tipi fil-prodott totali huma determinati bid-disinn speċifiku tal-faċilitajiet tal-produzzjoni, iżda jistgħu, sa ċertu punt, ikunu kkontrollati bil-proporzjon tal-ammonja/EO (il-'proporzjon molari').15.  Il-prodott ikkonċernat jintuża bħala intermedjarju u/jew addittiv għal sustanzi li jnaqqsu t-tensjoni fil-wiċċ użati f’deterġenti u prodotti tal-kura personali, kożmetiċi, fertilizzanti u aġenti tal-protezzjoni tal-uċuħ tar-raba’ (glifożat), inibituri tal-korrużjoni, żjut tal-lubrikazzjoni, awżiljarji tad-drapp u sustanzi għat-trattib tad-drapp (esterquats), kimiċi fotografiċi, xogħlijiet tal-karta u tal-metall, trattament tal-injam, bħala għajnuna tat-tħin u tal-irbit għal produzzjoni tas-siment u bħala għajnuna għall-assorbiment tal-ħmieġ fil-gass (it-tneħħija tal-aċidi mill-gass biex isir iżjed ħelu). Il-prodott jista’ jintuża wkoll mill-manifatturi stess jew mill-manifatturi marbuta magħhom fil-produzzjoni tal-etileneamini. Applikazzjonijiet ġodda tal-MEA jinkludu taurine u oġġetti elettroniċi, b’mod partikolari prodotti li jappartjenu għas-settur tal-LCD.2. Il-prodott simili16.  Bħal fl-investigazzjonijiet ta’ reviżjoni oriġinali u preċedenti, intwera li l-prodott ikkonċernat prodott fl-Istati Uniti u mibjugħ lill-Komunità hu identiku f’termini ta’ karatteristiċi fiżiċi u tekniċi għall-prodott manifatturat u mibjugħ fil-Komunità mill-produtturi tal-Komunità u li m’hemmx differenza fl-użu bejn dawn il-prodotti. Instab ukoll li l-prodott ikkonċernat prodott fl-Istati Uniti u mibjugħ lill-Komunità hu identiku għal dak mibjugħ fis-suq domestiku tal-Istati Uniti. Għaldaqstant, dawn il-prodotti kollha għadhom jitqiesu li huma prodotti simili skont it-tifsira tal-Artikolu 1(4) tar-Regolament bażiku.C. PROBABBILTÀ TA’ KONTINWAZZJONI JEW RIKORRENZA TAD-DUMPING17.  Skont l-Artikolu 11(2) tar-Regolament bażiku, ġie eżaminat jekk id-dumping kienx qiegħed preżentament iseħħ u, jekk iva, jekk l-iskadenza tal-miżuri kinitx se twassal għal kontinwazzjoni jew rikorrenza tad-dumping.1. Rimarki preliminari18.  Mill-erba’ produtturi esportaturi tal-Istati Uniti imsemmija fl-ilment, tnejn minnhom ikkooperaw, wieħed minnhom ma kkooperax fl-investigazzjoni iżda ssottometta biss dokument ta’ pożizzjoni filwaqt li l-ebda risposta jew kwalunkwe informazzjoni oħra ma ġew irċevuti mir-raba’ kumpanija fl-Istati Uniti msemmija fl-ilment.19.  Iż-żewġ produtturi esportaturi li kkooperaw kienu jirrappreżentaw il-proporzjon ewlieni (i.e. iktar minn 90 %, il-figura preċiża ma tistax tiġi żvelata għal raġunijiet ta’ kunfidenzjalità) tal-importazzjonijiet lejn il-Komunità matul il-PIR, li kienu jammontaw għal 37,583 tunnellati u li huma 8,5 % inqas mill-importazzjonijiet matul il-perjodu tal-investigazzjoni preċedenti (l-1 ta’ Lulju 2004 sat-30 ta’ Ġunju 2005). L-importazzjonijiet lejn il-Komunità tal-prodott ikkonċernat li joriġina fl-Istati Uniti kien jirrappreżenta 14 % tal-konsum fil-Komunità matul il-PIR.2. Dumping tal-importazzjonijiet matul il-PIRValur normali20.  Fir-rigward taż-żewġ produtturi tal-esportazzjoni tal-Istati Uniti li kkooperaw, il-valur normali ġie stabbilit għal kull tip tal-prodott ikkonċernat, ibbażat fuq il-prezz imħallas jew pagabbli fuq is-suq domestiku fl-Istati Uniti minn klijenti mhux milquta mir-relazzjoni skont l-Artikolu 2(1) tar-Regolament bażiku, peress li dan il-bejgħ instab li sar fi kwantitajiet biżżejjed u fl-andament ordinarju tal-kummerċ.Prezz tal-esportazzjoni21.  Bħal fl-investigazzjonijiet ta’ reviżjoni oriġinali u dik preċedenti, din l-investigazzjoni reġgħet uriet li ż-żewġ produtturi tal-esportazzjoni fl-Istati Uniti li kkooperaw, esportaw il-prodott ikkonċernat lill-Komunità permezz ta’ kumpaniji li huma relatati. Minħabba dan, u skont l-Artikolu 2(9) tar-Regolament bażiku, il-prezzijiet tal-esportazzjoni ġew stabbiliti fuq il-bażi tal-prezzijiet li bihom il-prodott impurtat kien inbiegħ għall-ewwel darba lil klijenti indipendenti fil-Komunità. Ġew ikkunsidrati l-ispejjeż kollha li ntefqu bejn l-importazzjoni u l-bejgħ mill-ġdid, inkluż il-bejgħ, spejjeż ġenerali u amministrattivi u l-profitt magħmul fil-Komunità mill-kumpaniji tal-importazzjoni waqt il-PIR. Fir-rigward tal-marġini tal-profitti, il-profitt attwali tan-negozjanti relatati ma setax jintuża peress li r-relazzjoni bejn il-produtturi esportaturi u n-negozjanti relatati wasslet biex dawn il-prezzijiet ma jkunux affidabbli. Il-marġini tal-profitt tagħhom għaldaqstant ġew stabbiliti f’rata raġonevoli, li ma taqbiżx il-marġini tal-profitt attwali miksuba min-negozjanti relatati u konformi mal-marġini tal-profitt użati għar-raġunijiet simili fir-reviżjoni preċedenti.Tqabbil22.  Il-valur normali tqabbel mal-prezz medju tal-esportazzjoni għal kull tip ta’ prodott ikkonċernat, fuq bażi ta’ ex-works u fuq l-istess livell ta’ kummerċ. Skont l-Artikolu 2(10) tar-Regolament bażiku, u għall-iskop li jiġi żgurat tqabbil ġust, id-differenzi f’fatturi li ġew allegati u murija li jolqtu l-prezz u t-tqabbil tal-prezzijiet ġew ikkunsidrati. Saru aġġustamenti għal trasport tal-merkanzija fuq l-art u bl-oċean, ribassi differiti, spejjeż tal-ġestjoni u tal-imballaġ, spejjeż tal-kreditu u dazji tal-importazzjoni, li kollha tnaqqsu mill-prezzijiet tal-bejgħ mill-ġdid sabiex wieħed jasal għal bażi ta’ ex-works.Marġini tad-dumping23.  Skont l-Artikolu 2(11) tar-Regolament bażiku, il-marġini tad-dumping ġie stabbilit għal kull tip ta’ prodott fuq il-bażi ta’ paragun tal-valur normali medju differenzjat mal-prezzijiet medji differenzjati tal-esportazzjoni fl-istess livell ta’ negozju. Dan il-paragun wera l-eżistenza ta’ dumping matul il-PIR, għalkemm f’livell iżjed baxx minn dak stabbilit fir-reviżjoni preċedenti. Il-marġini medju tad-dumping differenzjat espress bħala perċentwal tal-valur CIF fil-fruntiera tal-Komunità kien ta’ 11,9 % għal INEOS Oxide LLC u żero għal Dow Chemical. Fir-rigward tal-produtturi l-oħra fl-Istati Uniti li ma kkooperawx mal-investigazzjoni u li kienu jkopru matul il-PIR inqas minn 5 % (il-figura preċiża ma tistax tiġi żvelata għal raġunijiet ta’ kunfidenzjalità) tal-importazzjonijiet tal-Istati Uniti tal-prodott ikkonċernat lejn il-Komunità, il-marġini tad-dumping kellu jiġi bbażat fuq fatti disponibbli skont id-dispożizzjonijiet tal-Artikolu 18 tar-Regolament bażiku. Kif imsemmi hawn fuq l-investigazzjoni stabbilixxiet l-eżistenza tad-dumping. Għalhekk, f'konformità mad-dispożizzjonijiet tal-Artikolu 18(6) tar-Regolament bażiku, l-eżistenza tad-dumping fil-livell misjub għal INEOS Oxide LLC, jiġifieri 11,9 % hija attribwita wkoll għal dawk l-esportaturi li ma kkooperawx mal-investigazzjoni. Tabilħaqq, ma hemmx raġuni biex wieħed jemmen li parti li ma kkooperatx mal-investigazzjoni kienet qed tagħmel dumping f'ammont inqas minn kull parti li kkooperat u li din il-parti għandha tiġi ttratata aħjar mill-partijiet li kkooperaw. Ta' min jinnota li ma hemmx informazzjoni verifikabbli disponibbli għall-produtturi tal-Istati Uniti li ma kkooperawx filwaqt li t-tweġibiet ivverifikati tal-kwestjonarju tal-produtturi esportaturi tal-Istati Uniti li kkooperaw meta mqabbla mar-regoli tal-istatistika ta' Eurostat, telimina l-possibbiltà li l-kwantitajiet nieqsa kienu ġew esportati mill-produtturi esportaturi tal-Istati Uniti li kkooperaw.3. Żvilupp tal-importazzjonijiet jekk jitħassru l-miżuriRimarki preliminari24.  Minbarra l-analiżi tal-eżistenza tad-dumping waqt il-PIR, il-probabbiltà tal-kontinwazzjoni tad-dumping ġiet eżaminata.Livell ta’ dumping f’każ li l-miżuri jitħassru25.  It-tneħħija tal-miżuri tħalli l-esportaturi li jnaqqsu l-prezzijiet tal-esportazzjoni tagħhom. Tnaqqis tal-prezzijiet tal-esportazzjoni jagħmel il-prodott tal-Istati Uniti iżjed attraenti fuq is-suq tal-Komunità. Kieku l-prezzijiet tal-esportazzjoni kellhom jitnaqqsu b’mod proporzjonali mal-livell tad-dazji anti-dumping, il-marġini tad-dumping osservati matul il-PIR kienu jkunu 12 % għal INEOS Oxide LLC u għall-parti li ma kkooperatx (skont l-Artikolu 18 tar-Regolament Bażiku) filwaqt li xorta ma jkunx hemm dumping għal Dow Chemical. Id-differenza żgħira bejn il-marġini tad-dumping bid-dazju inkluż u dik mingħajr dazju hi dovuta minħabba l-fatt li, matul il-PIR, il-livell tal-prezz ġenerali għall-etanolamini kien pjuttost għoli li kien ifisser li d-dazju anti-dumping impost fil-forma ta’ ammont fiss speċifikat kellu impatt minimu. Sussegwentament għall-PIR, il-prezzijiet tal-etanolamini b’mod ġenerali naqsu sa livell sinifikanti kif spjegat f’iżjed dettall hawn taħt.Iżjed spazju għal esportazzjonijiet lejn is-suq tal-Komunità minħabba kapaċità tal-produzzjoni tal-Istati Uniti mhux użata matul il-PIR26.  Il-kapaċità tal-produzzjoni żejda fl-Istati Uniti waqt il-PIR hija sinifikanti. Hu stmat li hemm madwar 60,000 tunnellata ta’ kapaċità tal-produzzjoni mhux użata fl-Istati Uniti matul il-PIR. Dan ġie kkalkulat fuq il-bażi tal-volumi prodotti miż-żewġ produtturi esportaturi li kkooperaw, il-fatt li r-rati tal-produzzjoni huma normalment mistennija jkunu madwar 90 % tal-kapaċità 'nameplate', is-suppożizzjoni li l-ammont reali tal-produzzjoni ta' produtturi tal-Istati Uniti li ma kkooperawx ma kienx ikun f'rati ta' produzzjoni reali inqas minn 80 % tal-kapaċità 'nameplate', kif ukoll l-informazzjoni minn ġurnali tas-suq ewlenin. Iċ-ċifra ta' hawn fuq tista' togħla sa 85 000 tunnellati jekk jintlaħqu rati tal-produzzjoni iktar ambizzjużi. Meta mqabbel mal-kapaċità totali tan-'nameplate' stmat fl-Istati Uniti ta’ 732 000 tunnellata, id-domanda totali stmata inkluż il-konsum magħluq kienet tammonta għal 588 000 tunnellata. Ir-rata tal-utilizzazzjoni tal-kapaċità baxxa kienet konsegwenza ta’ numru ta’ inċidenti li seħħew fis-snin riċenti jiġifieri x-shut-downs selettivi li l-produtturi tal-Istati Uniti għamlu biex iżommu l-inventarji tagħhom baxxi, l-implimentazzjoni tal-espansjonijiet tal-kapaċità tagħhom (l-aħħar espansjoni ta’ Dow Chemical b’45 000 tunnellata u l-aħħar espansjoni ta' wieħed mill-produtturi tal-esportazzjoni tal-Istati Uniti li ma kkooperawx bi 32 000 tunnellata) u l-impatt tal-uragani Gustav u Ike fuq ċerti faċilitajiet tal-produzzjoni jew fuq xi faċilitajiet tal-produzzjoni tal-materja prima rispettivament. Fejn huma kkonċernati l-uragani Ike u Gustav, dawn xorta kellhom ċertu impatt fuq il-PIR iżda l-impatt tagħhom spiċċa wara l-PIR. L-impatt skont l-istimi tal-2008 ta’ PCI Consulting Grupp (PCI) hu ta’ 39 000 tunnellata ta’ produzzjoni mitlufa[6]. L-eżistenza tal-kapaċitajiet tal-produzzjoni potenzjali mhux użati fl-Istati Uniti matul l-2007 u l-2008, i.e. matul il-perjodu kopert mill-PIR, hi kkonfermata wkoll minn pubblikazzjoni annwali ewlenija li tirrevedi s-suq tal-etanolamina[7]. Din il-pubblikazzjoni stmat li fl-2007 kien hemm provvista żejda ta’ 65 000 tunnellata fis-suq tal-Istati Uniti. Il-kapaċità żejda ta’ madwar 60 000 tunnellata għandha titqabbel mal-volum tal-esportazzjonijiet mill-Istati Uniti lejn il-Komunità matul il-PIR (37 583 tunnellata) u l-konsum totali tal-Komunità (268 000 tunnellata). Minn dan jirriżulta li hemm potenzjal li jiżdiedu l-esportazzjonijiet mill-Istati Uniti u li jieħdu parti mis-suq tal-Komunità.Iżjed spazju għal esportazzjonijiet lejn is-suq tal-Komunità minħabba prospetti dgħajfa fi swieq oħra tal-esportazzjoni tal-Istati Uniti27.  B’rabta ma’ numru ta’ swieq importanti tal-esportazzjoni tal-Istati Uniti, l-investigazzjoni wriet li l-produtturi tal-Istati Uniti se jsibu diffikultajiet li dejjem jiżdiedu biex ifornu lil dawn is-swieq għax dawn is-swieq riċentament saru jew dalwaqt isiru awtosuffiċjenti. Fil-fatt, hemm serje ta’ espansjonijiet fil-kapaċità fi swieq ta’ pajjiżi terzi li jew ġew konklużi riċentement jew preżentement jinsabu fil-proċess li jiġu implimentati u li huma fornuti mill-Istati Uniti. Dawn huma: (i) l-espansjoni tal-kapaċità riċenti fil-Brażil (li tvarja minn 55 000 għal 65 000 tunnellata[8]), suq tal-esportazzjoni importanti għall-produtturi tal-Istati Uniti, (ii) espansjoni aggregata ta’ 180 000 tunnellata fiċ-Ċina, suq li xi produtturi tal-Istati Uniti jesportaw lejh permezz ta’ negozju bi sħab stabbilit f’pajjiżi Ażjatiċi oħra u (iii) l-espansjonijiet fit-Tajwan u t-Tajlandja (aggregati flimkien għal 90 000 tunnellata) li jagħmlu s-suq Ażjatiku żona karatterizzata minn kapaċità żejda, bi ftit spazju għal kwalunkwe parti barra ż-żona Ażjatika li tesporta lejn is-suq Ażjatiku. L-esportazzjonijiet totali tal-Istati Uniti lejn swieq oħra minbarra dawk tal-Komunità fl-2008 kienu ammontaw għal 137 600 tunnellata[9], bis-suq Ażjatiku li jirċievi 61 600 tunnellata[10].Għaldaqstant kwantità importanti se jkollha tiġi trażmessa lejn swieq ġodda.28.  B’konklużjoni, kif stabbilit fil-premessa (26), hemm kapaċità żejda ta’ ċertu importanza disponibbli li tista’ tintuża għall-produzzjoni ta’ iżjed etanolamini u biex jinbiegħu fuq is-suq tal-Komunità jekk jitħassru l-miżuri. Barra minn hekk, is-swieq tal-esportazzjoni importanti għal produtturi tal-Istati Uniti aktarx li se jkollhom provvista żejda b’żidiet fil-produzzjonijiet lokali tagħhom biex b’hekk is-suq tal-Komunità jsir possibbiltà attraenti ħafna għall-esportazzjonijiet tal-Istati Uniti.Iżjed spazju għal esportazzjonijiet lejn is-suq tal-Komunità minħabba l-komportament tal-produttur wieħed tal-Istati Uniti li ma kkooperax29.  Il-komportament tan-negozju possibbli tal-parti tal-Istati Uniti li ma kkooperatx ġie eżaminat ukoll fil-premessa (10). Qed jiġi mfakkar li l-unika informazzjoni li din il-parti ssottomettiet kienet dokument ta’ pożizzjoni li fih ikkonkludiet li m’hemmx dannu kkawżat minn importazzjonijiet ta’ etanolamini li joriġinaw fl-Istati Uniti u l-ebda probabbiltà ta’ rikorrenza ta’ dumping dannuż. Il-kumpanija saħqet illi matul il-PIR kellha ftit li xejn bejgħ tal-prodott ikkonċernat lil żewġ partijiet mhux relatati u lil parti waħda relatata fil-KE. Qalet ukoll li tixtieq li jkollha tendenza tal-bejgħ regolari u ġusta lejn il-KE iżda ma provdietx dejta konkreta jew informazzjoni verifikabbli kemm dwar il-prestazzjoni tal-PIR tagħha fir-rigward tal-prodott ikkonċernat jew dwar il-komportament intiż tagħha fil-futur fin-negozju tal-etanolamina fis-suq tal-KE. Għaldaqstant, is-sejbiet fir-rigward ta' dan il-produttur tal-Istati Uniti li ma kkooperax kellhom jiġu bbażati, skont id-dispożizzjonijiet tal-Artikolu 18 tar-Regolament bażiku, fuq il-fatti disponibbli. F’dan ir-rigward, inkisbet informazzjoni disponibbli għall-pubbliku mill-websajt korporattiva ta’ din il-kumpanija kif ukoll dejta rilevanti pubblikata minn CEH Product Review on Ethanolamines (SRI Consulting), ġurnal ewlieni dwar is-suq. Fuq din il-bażi, ġie konkluż li dan il-produttur fl-Istati Uniti li ma kkooperax kien jammonta għal 29 % tal-kapaċità tal-produzzjoni fl-Istati Uniti matul il-PIR bil-prodott ikkonċernat meqjus bħala settur tan-negozju li jappartjeni għad-diviżjonijiet tal-prodott tal-kumpanija li kellhom l-aħjar prestazzjoni. L-importanza ġenerali tas-suq tal-KE ġiet ikkonfermata wkoll bil-fatt li l-bejgħ lejn il-Komunità kien jirrappreżenta madwar 33 % tal-bejgħ totali ta’ din il-kumpanija. Meta wieħed iqis id-daqs ta’ dan il-produttur fis-suq tal-Istati Uniti, il-kapaċità tal-produzzjoni tiegħu, l-importanza ġenerali tal-Komunità fl-attivitajiet tan-negozju tiegħu u l-importanza tas-suq tal-Komunità fis-suq dinji tal-etanolamina, hu raġonevoli li wieħed jassumi li dan il-produttur tal-Istati Uniti li ma kkooperax ikompli jżid l-attivitajiet tal-esportazzjoni tiegħu lejn il-Komunità, jekk il-miżuri jitħallew jiskadu. Ikun hemm inċentiv li dan isir fuq il-bażi tad-dejta prevalenti matul il-PIR, b’mod speċjali minħabba l-livell tal-prezzijiet għolja tal-prodott ikkonċernat fis-suq tal-Komunità.Miżuri tad-difiża tal-kummerċ fi swieq tal-esportazzjoni ta’ pajjiżi terzi30.  Minn Novembru 2004, iċ-Ċina imponiet dazji anti-dumping fuq l-MEA u d-DEA li joriġinaw fil-Ġappun, l-Istati Uniti, l-Iran, il-Malażja, it-Tajwan u l-Messiku. L-etanolamini li joriġinaw fl-Istati Uniti huma soġġetti għal dazji li jvarjaw minn 20 % għal 74 %. Fl-2008, 11 % tal-esportazzjonijiet totali tal-Istati Uniti marru lejn iċ-Ċina[11], suq b’domanda li qed tiżdied għall-prodott ikkonċernat u li fl-2007 kien qed jipproduċi madwar 24 % tal-konsum totali intern tiegħu tal-etanolamini. Għandu jiġi osservat li Dow Chemical iffurmat negozju bi sħab ma’ Petronas, imsejjħa Optimal, u installat kapaċità ta’ 75 000 tunnellata fil-Malażja, dedikati mill-2002 sabiex iservu s-suq Ażjatiku tal-etanolamina. Iżda jibqa’ l-fatt li l-esportazzjonijiet ġenwini tal-Istati Uniti lejn iċ-Ċina huma soġġetti għal miżuri u għaldaqstant jiġi limitat għall-iskopijiet prattiċi kollha l-potenzjal li jassorbixxu l-kapaċitajiet żejda fi kwalunkwe mod sinifikanti.31.  Barra minn hekk, jidher li l-potenzjal tal-esportazzjoni tal-etanolamina tal-Istati Uniti lejn iċ-Ċina hu affetwat ukoll mill-fatt li r-reġim tad-dazju Ċiniż fuq l-etanolamini impurtati mill-pajjiżi ASEAN tbiddel (dazju tal-importazzjoni mnaqqas minn 5 % sa 0 %) biex b’hekk jiġi provdut vantaġġ ieħor għall-produtturi tal-etanolamini fil-pajjiżi ASEAN li jesportaw lejn iċ-Ċina[12].Żvilupp tad-domanda fl-Istati Uniti sal-PIR32.  Is-suq tal-etanolamina ġie karatterizzat minn tkabbir b’saħħtu fid-domanda għal DEA, imwassal mill-użu ta’ DEA fil-produzzjoni tal-erbiċidji tal-glifosfat. Id-domanda għal TEA hi speċifikament immexxija bl-użu fis-settur tas-siment u mill-produtturi tas-sustanzi li jrattbu d-drappijiet. Is-suq ewlieni għal MEA hu s-sinteżi tal-komposti organiċi (l-iżjed etileneamini). Regolament tal-Istati Uniti, effettiv mill-1 ta’ Jannar 2005, li jipprojbixxi l-użu ta’ prodotti alternattivi bbażati fuq il-metall għat-trattament tal-injam, ikkawża żieda fid-domanda għal MEA. Madankollu, informazzjoni minn ġurnali ewlenin tissuġġerixxi li l-impatt tal-inizjattiva leġiżlattiva tal-Istati Uniti tal-2005 fuq id-domanda mhux se tibqa’ tagħti lok għal żidiet kbar fil-perċentwal tal-konsum fil-futur. Filfatt l-informazzjoni disponibbli għall-pubbliku tikkonferma li l-konsum tal-MEA destinat għal sustanzi preventivi tal-injam żdied minn 3 000 tunnellata fl-2001 għal 107 000 tunnellata fl-2007. Madankollu mill-2006, ir-rati tat-tkabbir annwali kienu modesti (i.e. 3 %) u mhumiex mistennija li jinbidlu b’mod sinifikanti fil-futur. Dan minħabba l-fatt li dan is-settur tas-suq stabbilizza ruħu u minħabba li hemm kompetizzjoni fis-suq tal-preservanti tal-injam minn prodotti oħra li ma jużawx l-MEA (bħal preservanti tal-injam ibbażati fuq il-borat, speċji tal-injam li b’mod naturali jirreżistu l-organiżmi ta' ħsara u azzar riċiklat). Fil-qosor, fil-PIR kien hemm domanda li qed tiżviluppa b’mod pożittiv li, madankollu, hi mistennija li tistabbilizza.Żvilupp possibbli tad-domanda fl-Istati Uniti u fi swieq oħra33.  L-informazzjoni disponibbli relatata ma’ żviluppi possibbli fid-domanda fl-Istati Uniti u l-bqija tad-dinja għall-perjodu sal-2013 ġiet riveduta wkoll. Il-figuri kollha fil-premessi li ġejjin huma bbażati fuq l-informazzjoni miksuba mingħand dawk li għamlu lment, Dow Chemical, INEOS Oxide LLC u l-pubblikazzjonijiet ta’ referenza ewlenin fl-industrija kimika maħruġa minn SRI Consulting, il-PCI Consulting Group u Tecnon OrbiChem Ltd. Id-dejta għadha ma tirriflettix l-impatt tal-kriżi ekonomika attwali.34.  Skont din l-informazzjoni, ir-rata tat-tkabbir medja tad-domanda tal-Istati Uniti hi mistennija li tilħaq 3,1 %. Ir-rati tat-tkabbir fi swieq oħra huma ogħla. Ir-rata tat-tkabbir medja annwali prevista fil-Komunità mhix se tilħaq 4 %, meta mqabbla ma’ 4,6 % fiċ-Ċina, 5 % fl-Amerika Ċentrali u l-Amerika t’Isfel u 13,4 % fil-Lvant Nofsani. Din is-sitwazzjoni tikkonferma li l-produtturi tal-Istati Uniti se jkollhom ifittxu swieq tal-esportazzjoni u jagħmlu ħilithom biex iżidu kemm jistgħu l-preżenza u l-qligħ tagħhom f’żoni tad-dinja li huma mistennija li jmorru aħjar f’termini ta’ tkabbir u fejn jeżistu l-opportunitajiet għal sehem ikbar mis-suq.35.  Jekk l-iżvilupp fid-domanda jiġi mqabbel mal-kapaċità tal-produzzjoni disponibbli, toħroġ l-istampa li ġejja, għal darb’oħra fuq il-bażi ta’ dejta ta’ qabel il-kriżi: Fl-Istati Uniti, matul il-PIR fejn il-produzzjoni attwali kienet xi 65 000 tunnellata ogħla mill-konsum effettiv tal-prodott ikkombinat mal-kapaċità żejda, se jgħaddi ftit żmien qabel ma tiġi assorbita l-kapaċità tal-produzzjoni addizzjonali li riċentament saret operattiva. L-informazzjoni disponibbli għall-pubbliku tissuġġerixxi li l-kapaċità żejda fl-Istati Uniti mhijiex mistennija li tgħib qabel l-2013. Għaldaqstant, mhuwiex probabbli li se jkun hemm xi inċentiv imnaqqas għall-produtturi tal-Istati Uniti biex jesportaw fil-futur qrib.36.  Bil-kontra ta' dan, fl-2007, id-domanda fis-suq Ewropew kienet ftit ogħla[13] mill-kapaċità tal-produzzjoni tal-Komunità. Madankollu, fuq il-bażi tad-dejta ta' qabel il-kriżi, aktarx li din is-sitwazzjoni se tinbidel. Filfatt, jekk ir-rati tat-tkabbir previsti jitqabblu mal-espansjonijiet tal-kapaċità mħabbra, tkun mistennija xi kapaċità eċċessiva jekk jiġu implimentati l-pjanijiet tal-investiment ta’ INEOS Oxide Ltd. Din l-espansjoni tal-kapaċità mhijiex mistennija li ssir operattiva qabel it-tmiem tal-2010. Għaldaqstant, is-suq tal-Komunità jsir vulnerabbli ħafna għal kwalunkwe pressjoni li toriġina mill-bżonn tal-produtturi tal-Istati Uniti li jiżguraw is-swieq għall-produzzjoni eċċessiva tagħhom.37.  B’mod ġenerali, il-kapaċità tal-produzzjoni dinjija aktarx li tiżdied minn madwar 1 764 000 tunnellata għal 2 423 000 tunnellata (kapaċità 'nameplate') sal-2013. Dan jinkludi kapaċità ġdida installata fil-Komunità (+119 000), ir-Russja (+50 000), l-Arabja Sawdita (+100 000) u l-Ażja (+394 000)[14]. Fiċ-Ċina, żidiet fil-kapaċità tal-etanolamina ta’ 344 000 tunnellata huma mistennija li jseħħu fil-perjodu 2009-2011. Meta wieħed iqis il-fatt li produttur wieħed tal-Istati Uniti jbiegħ il-prodott ikkonċernat liċ-Ċina permezz ta’ operazzjoni ta’ negozju bi sħab fil-Malażja, hu ovvju li jistenna li kwalunkwe żieda fl-awtosuffiċjenza fiċ-Ċina se tnaqqas b’mod serju l-possibbiltajiet tal-esportazzjoni tal-produttur fl-Istati Uniti. Fir-rigward tal-bqija tas-swieq Ażjatiċi, l-informazzjoni disponibbli tikkonferma li dawn ukoll qed isiru awtosuffiċjenti, u b’hekk ipoġġu iżjed pressjoni fuq il-produtturi tal-Istati Uniti biex isibu swieq ġodda.38.  Id-domanda dinjija, ibbażata fuq ir-rata tat-tkabbir prevista ta’ 3,5-4 %, se tiżdied għal 1 836 000 tunnellata sal-2013. Meta wieħed iqis li xi eċċessi fil-kapaċità jiġu dejjem assorbiti minn twaqqif għall-manutenzjoni u li għaldaqstant ċertu protezzjoni hi meħtieġa, il-previżjoni għall-2013 turi biss ekwilibriju fl-Istati Uniti u kapaċità eċċessiva f’postijiet oħra. Fi kliem ieħor, l-espansjonijiet tal-kapaċità varji u l-previżjonijiet tas-sitwazzjoni tas-suq li jwasslu sal-2013 jindikaw il-probabbiltà li l-produtturi esportaturi tal-Istati Uniti jagħmlu dumping fis-suq tal-Komunità peress li t-tqabbil tal-provvista mad-domanda fis-suq tal-Istati Uniti aktarx li mhux se jintlaħaq qabel l-2013.Bidla mill-produzzjoni MEG għall-produzzjoni tal-etanolamini39.  Għandu jiġi osservat li l-etanolamini jiffurmaw parti mis-settur tan-negozju tad-derivati tal-ossidu tal-etiline. Il-glikol tal-monoetilina (MEG) jappartjeni wkoll għal dan is-settur. Hemm indikazzjonijiet li ħafna mill-produtturi tad-derivati tal-ossidu tal-etiline fl-Ażja qed jippruvaw jikkonċentraw fuq in-negozju tad-derivati tal-ossidu tal-etiline iżjed milli fuq il-MEG minħabba swieq tal-glikol batuti ħafna, u dan qed iġib iżjed etanolamini fis-suq. Fil-fatt, minħabba prezzijiet baxxi ħafna tal-MEG fl-2008, dawk il-produtturi Ażjatiċi li jistgħu jipproduċu l-MEG u l-etanolamini għażlu li jiffavorixxu l-produzzjoni tal-etanolamini sabiex itejbu l-profittabbiltà ġenerali tagħhom[15]. Dan aktarx li jirristrinġi s-suq tal-etanalomini fl-Ażja, li fl-2008 kien jirrappreżenta 18 %[16] tal-esportazzjonijiet totali tal-Istati Uniti. Fuq il-bażi ta’ informazzjoni mill-bidu tal-kriżi ekonomika attwali, kien hemm xi previżjonijiet li kien se jkun hemm xorta waħda nuqqasijiet sostanzjali fl-Ażja fil-perjodu taż-żmien qasir ħafna[17] iżda dan kollu mistenni li jieqaf fil-perjodu taż-żmien medju meta wieħed iqis iż-żieda sostanzjali tal-kapaċità tal-etanolamina fl-Ażja kif spjegat fil-premessa (27).40.  L-informazzjoni disponibbli wara l-PIR tikkonferma li minħabba l-prezzijiet batuti ħafna tal-MEG, il-produtturi li jipproduċu kemm l-MEG u kif ukoll l-etanolamini jiffavorixxu l-produzzjoni tal-etanolamini sabiex itejbu l-profittabbiltà ġenerali tagħhom. Fir-rigward tal-evoluzzjoni tal-kapaċitajiet tal-MEG fid-dinja, l-informazzjoni[18] tissuġġerixxi li l-kapaċitajiet tal-MEG żdiedu b’madwar 19 % matul il-perjodu kkunsidrat. Minbarra l-Ażja, dan ġie attribwit b’mod speċjali għal żidiet fil-pajjiżi tal-Lvant Nofsani (l-Iran, il-Kuwajt u l-Arabja Sawdita), fejn l-espansjonijiet tal-MEG se jibqgħu jiżdiedu sal-2015. Fil-Messiku seħħet żieda fil-kapaċità ta’ 40 000 tunnellata għall-produzzjoni tal-EAO matul il-perjodu kkunsidrat filwaqt li l-informazzjoni disponibbli tissuġġerixxi li bidla minn produzzjoni tal-MEG għal produzzjoni tal-etanolamini għandha tkun mistennija. Din is-sitwazzjoni tikkonferma li s-suq dinji qed jaffaċja problema serja ta’ provvista żejda fil-produzzjoni tal-MEG u tispjega għaliex il-prezzijiet tal-MEG qed jonqsu.41.  Peress li l-Istati Uniti hu l-iżjed suq importanti tal-etanolamina fid-dinja, hu mistenni li se jkun l-ewwel suq li se jintlaqat mill-konsegwenzi tal-kapaċità żejda tal-MEG, i.e. tnaqqis fil-prezzijiet tal-MEG u bidla tal-materja prima rilevanti (ossidu tal-etiline) mill-produzzjoni tal-MEG għall-produzzjoni tal-etanolamini. Hu ovvju li l-kapaċità żejda tal-MEG u l-konsegwenzi li jirriżultaw flimkien mal-eċċess tal-etanolamina diġà identifikat fis-suq tal-Istati Uniti se jikkawżaw pressjoni fuq il-prezzijiet tal-etanolamina.Relazzjoni bejn il-prezzijiet tal-esportazzjoni tal-Istati Uniti u l-prezzijiet tal-KE42.  B’mod ġenerali, il-bejgħ fis-suq tal-Komunità spiss ma jsirx b'kuntratti ta’ terminu fiss kif isir fis-suq tal-Istati Uniti iżda l-kuntratti kollha vverifikati kien fihom klawżoli li jippermettu adattament komparattivament malajr tal-prezzijiet (normalment fi żmien ftit ġimgħat) minħabba kull ċaqliq fil-prezzijiet. B’konsegwenza ta’ dan, l-eżistenza ta’ kuntratt tal-bejgħ ma titlobx li l-prezzijiet tal-bejgħ jiġu stabbiliti għal perjodu itwal u għaldaqstant huma stabbli. Il-prezzijiet tal-unità jiddependu ħafna mill-prezzijiet fis-suq dinji.43.  L- utenti industrijali fl-Istati Uniti u fil-KE normalment jiksbu kundizzjonijiet simili fiż-żewġ swieq għax spiss ikunu kumpaniji multinazzjonali li jinnegozjaw l-akkwisti tagħhom fuq bażi dinjija u jagħżlu produtturi li huma kapaċi li jagħmlu kunsinni fuq skala simili. Il-bejgħ lil negozjanti u distributuri miż-żewġ produtturi esportaturi li kkooperaw jirrappreżenta biss bejn 10 % u 20 % tal-volumi mibjugħa fis-suq domestiku tal-Istati Uniti u bejn 25 u 35 % tal-bejgħ fis-suq tal-Komunità. Skont id-dejta verifikata, il-prezzijiet domestiċi tal-Istati Uniti lin-negozjanti kienu bħala medja 7 % inqas mill-prezzijiet tal-Komunità u l-prezzijiet tal-bejgħ fl-Istati Uniti lil utenti industrijali domestiċi kienu bħala medja madwar 30 % inqas milli lill-utenti tal-Komunità. Din id-dejta tikkonferma li matul il-PIR kien hemm differenza komparattivament sinifikanti bejn iż-żewġ swieq fejn il-prezzijiet fis-suq tal-Komunità li kienu ogħla mill-prezzijiet tal-Istati Uniti. Għaldaqstant, meta wieħed iqis is-saturazzjoni fis-swieq tal-esportazzjoni l-oħra tal-Istati Uniti u l-livell tal-prezzijiet fil-KE, it-terminazzjoni tal-miżuri tikkostitwixxi inċentiv sinifikanti għaż-żieda tal-esportazzjoni lejn il-KE jekk id-differenza fil-prezzijiet kienet se tkompli fil-futur qrib. F’dan ir-rigward, qed jiġi osservat li, kif hu spjegat fil-premessa (48), id-dejta rilevanti wara l-PIR tissuġġerixxi li minħabba l-kriżi ekonomika dinjija, il-prezzijiet tal-Istati Uniti eċċedew il-prezzijiet tal-Komunità fil-perjodu ta’ wara l-PIR.44.  Fuq il-bażi tad-dejta marbuta mal-PIR u meta wieħed iqis id-differenza fil-prezz pjuttost sinifikanti bejn il-prezzijiet tal-Istati Uniti u dawk tal-KE għal utenti industrijali, li jikkostitwixxu l-maġġoranza tal-klijenti, it-terminazzjoni tal-miżuri tikkostitwixxi inċentiv sinifikanti biex il-bejgħ tal-Istati Uniti jinqaleb lejn il-KE. Fi kwalunkwe każ, din is-sitwazzjoni nbidlet wara l-PIR u għal ħafna tipi ta’ prodotti, l-esportazzjonijiet tal-Istati Uniti ikollhom biss prezzijiet kompetittivi jekk isiru f’livelli dumped (ara l-premessa (48) hawn taħt).Relazzjoni bejn il-prezzijiet tal-esportazzjoni tal-Istati Uniti lil terzi pajjiżi u l-Komunità45.  L-investigazzjoni wriet li s-swieq tal-esportazzjoni ewlenin għall-Istati Uniti matul il-PIR kienu l-Kanada, il-Messiku, il-Brażil u l-Komunità. Fir-rigward tal-prezzijiet tal-bejgħ, il-prezzijiet tal-esportazzjoni tal-Istati Uniti lejn terzi pajjiżi huma ġeneralment ogħla milli fis-suq domestiku tal-Istati Uniti u l-prezzijiet tal-esportazzjoni tal-Istati Uniti lejn il-KE huma ġeneralment ogħla minn dawk lejn il-kumplament tad-dinja. Għalkemm dan jista’ jiġi parzjalment attribwit għall-volumi tal-esportazzjoni iżjed baxxi (i.e. volumi iżjed baxxi tipikament jirriżultaw fi prezzijiet ogħla), jikkonferma wkoll l-importanza tas-swieq tal-esportazzjoni għall-produtturi tal-Istati Uniti li jistgħu dejjem jistennew prezzijiet ogħla u għaldaqstant iqisu dawn is-swieq bħala attraenti ħafna fil-każ ta' problemi bħal provvista żejda/kapaċità żejda jew tnaqqis fid-domanda fis-suq domestiku tal-Istati Uniti.46.  L-ipprezzar ġenerali tal-etanolamina naqas lejn l-aħħar tal-2008 minn għoli rekord fit-tielet kwart u fil-bidu tar-raba’ kwart tal-2008. Sussegwentament, il-prezzijiet battew minħabba d-domanda batuta u spejjeż ħafna iżjed baxxi tal-etilene[19]. Dan it-tnaqqis seħħ ukoll fi swieq tal-esportazzjoni tradizzjonali tal-Istati Uniti bħall-Kanada, il-Messiku jew il-Brażil[20] u dan jindika li l-prezzijiet wara l-PIR fis-swieq tal-esportazzjoni tradizzjonali tal-Istati Uniti huma inqas milli fil-KE.47.  B’konklużjoni, għaż-żewġ produtturi esportaturi li kkooperaw, is-suq tal-Istati Uniti għadu bħala prinċipju s-suq tal-bejgħ l-iżjed importanti. Il-Komunità u l-Kanada (din tal-aħħar mingħajr ebda produzzjoni tal-etanolamina) jassorbixxu ħafna mill-esportazzjonijiet tal-Istati Uniti tal-prodott ikkonċernat, segwiti mill-Brażil u l-Messiku. Madwar 20 % tal-produzzjoni fl-Istati Uniti ġiet esportata matul il-PIR bil-livelli tal-prezzijiet li kienu ġeneralment ogħla minn dawk mitluba fis-suq domestiku tal-Istati Uniti. Għaldaqstant, matul il-PIR, il-bejgħ lejn il-Komunità u lejn il-kumplament tad-dinja kellu rwol importanti fl-użu ġenerali u l-profittabbiltà tal-kapaċitajiet tal-produzzjoni installati. Filwaqt li l-prezzijiet inbidlu b’mod sinifikanti wara l-PIR (ara hawn taħt), m’hemmx dubju dwar l-importanza kontinwa tas-swieq tal-esportazzjoni għall-profittabbiltà u l-użu tal-kapaċità. M’hemm xejn li jissuġġerixxi li dan kollu ma japplikax għall-produtturi tal-Istati Uniti li ma kkooperawx.Effett tal-kriżi ekonomika attwali48.  Element li mistenni li jkollu rwol kruċjali fl-iżvilupp tal-kapaċità dinjija u d-domanda fil-futur qrib hu l-impatt tal-kriżi ekonomika dinjija riċenti. DOW Chemical allegat li l-kriżi mhux se jkollha impatt sinifikanti fuq in-negozju tal-etanolamina, li l-kriżi attwali qed tasal fi tmiemha u li l-prezzijiet huma mistennija li jerġgħu jitilgħu matul it-tieni nofs tal-2009. L-industrija tal-Komunità mill-banda l-oħra qalet li d-domanda niżlet bi 30 %, li l-prezzijiet tal-bejgħ tagħha naqsu drastikament u li dan it-tnaqqis kien ogħla mit-tnaqqis tal-prezz tal-materja prima rilevanti użata għall-produzzjoni tal-etanolamini, jiġifieri l-ossidu tal-etilene u l-ammonja.L-allegazzjonijiet ta’ DOW Chemical ma nstabux li kienu konvinċenti. Storikament, id-domanda għal ċertu setturi tal-użu aħħari tal-prodott ikkonċernat, bħal prodotti tal-kura personali, ġiet milquta b’mod negattiv mit-tnaqqis fir-ritmu ekonomiku. Kif diġà intqal hawn fuq, il-leġiżlazzjoni Amerikana mistennija taqta’ f’qasir żmien l-impatt fuq id-domanda għat-trattament tal-injam filwaqt li d-diffikultajiet magħrufa tas-setturi tal-kostruzzjoni u tal-karozzi kemm fl-Ewropa kif ukoll fl-Istati Uniti ma jidhrux li se jgħinu la lis-settur tas-siment jew lid-domanda tal-fluwidi awtomotivi għall-prodott ikkonċernat, mill-inqas fil-futur prevedibbli. Barra minn hekk, l-applikazzjonijiet tessili fl-Istati Uniti osservaw ukoll tendenza ‘l isfel matul iż-żmien u mbagħad inżammet l-istess pożizzjoni fl-2007. Kollox ma’ kollox, l-allegazzjonijiet ta’ Dow Chemical dwar il-kriżi ekonomika u l-iżvilupp futur fil-prezzijiet ma ġewx ikkonfermati bi kwalunkwe informazzjoni disponibbli għall-pubbliku sottomessa matul l-investigazzjoni preżenti. L-informazzjoni disponibbli minn ġurnali speċjalizzati ewlenin ikkonfermat ir-rappreżentazzjoni tal-industrija tal-Komunità li d-domanda kienet naqset b’mod sinifikanti, f’xi setturi anke b’40 %.Id-dejta disponibbli wara l-PIR tissuġġerixxi li d-dumping żdied meta mqabbel mas-sitwazzjoni prevalenti matul il-PIR. Kif imsemmi hawn fuq, matul il-PIR, kien hemm differenza sinifikanti b’mod paragunabbli bejn is-swieq tal-KE u tal-Istati Uniti bil-prezzijiet tal-KE li spiss ikunu ogħla mill-prezzijiet tal-Istati Uniti. Għaldaqstant, instab li kien hemm dumping ta' żewġ esportaturi tal-Istati Uniti iżda mhux tat-tielet wieħed. Lejn l-aħħar tal-PI u f’Ottubru 2008, kien hemm b’mod ċar overheating tas-suq. B’mod partikolari, il-prezzijiet tal-Istati Uniti żdiedu b’mod sinifikanti u qabżu l-prezzijiet tal-KE fi tnejn minn tliet tipi ta’ prodotti (MEA u DEA li kienu jikkostitwixxu 41 % tal-esportazzjonijiet tal-Istati Uniti) filwaqt li d-differenza mat-TEA naqqset b’mod sinifikanti. Avolja l-prezzijiet naqsu b’mod sinifikanti minn Ottubru 2008, l-iżjed dejta riċenti disponibbli tissuġġerixxi li l-prezzijiet fl-Istati Uniti għadhom ogħla minn dawk fl-Ewropa, b’mod speċjali l-prezzijiet tal-MEA u d-DEA. Fi kliem ieħor, kwalunkwe esportazzjonijiet mill-Istati Uniti lejn l-Ewropa se jkollhom jidħlu bi prezzijiet tad-dumping biex ikunu jistgħu jikkompetu mal-prodotti Ewropej fuq il-bażi tal-prezz.Konklużjoni dwar il-probabbiltà tal-kontinwazzjoni jew ir-rikorrenza tad-dumping49.  Qed jiġi mfakkar li d-dumping matul il-PIR instab li kien jeżisti għal wieħed miż-żewġ produtturi esportaturi, madankollu f’livell inqas milli fl-investigazzjoni tar-reviżjoni preċedenti. Kien hemm ukoll dumping fir-rigward tal-produtturi tal-esportazzjoni li, madankollu, ma kinux qed jikkooperaw.50.  Bi tqabbil mal-investigazzjoni tar-reviżjoni preċedenti, is-sehem tas-suq tal-importazzjonijiet tal-Istati Uniti naqas minn 16,7 % għal 14 %. Xorta għad hemm kapaċità żejda sinifikanti fl-Istati Uniti, f’madwar 60 000 tunnellata, għalkemm f’livell imnaqqas meta mqabbel mar-reviżjoni preċedenti. Għandu jiġi osservat li r-rata tal-użu baxxa matul il-PIR kienet konsegwenza ta’ avvenimenti temporanji, u li l-użu ta’ stima ta’ 29 % tal-kapaċità installata fl-Istati Uniti ma setax jiġi investigat minħabba nuqqas ta’ kooperazzjoni. Fl-istess ħin, id-domanda fis-suq tal-Istati Uniti hi mistennija li tikber b’pass ftit iżjed baxx milli fil-Komunità u l-kapaċità żejda fl-Istati Uniti hi mistennija li tiġi assorbita mhux qabel l-2013. Barra minn hekk, il-produtturi tal-Istati Uniti għandhom inċentiv li jżidu l-bejgħ tagħhom fis-suq tal-Komunità, jekk il-miżuri jitħassru, peress li f’numru ta’ drabi l-prezzijiet fil-Komunità nstabu li kienu ogħla mill-prezzijiet mitluba fis-suq domestiku tal-Istati Uniti jew fi kwalunkwe suq ieħor tal-esportazzjoni servit mill-produtturi tal-Istati Uniti matul il-PIR. Il-punti msemmija juru li hemm inċentiv għall-kumpaniji tal-Istati Uniti li jżidu l-preżenza tagħhom fis-suq tal-Komunità. Dan iwassal għal provvista żejda u t-tnaqqis konsegwenti fil-prezzijiet, i.e. volum saħansitra ogħla ta’ importazzjonijiet dumped milli waqt il-PIR. Il-probabbiltà tal-kontinwazzjoni/żieda fl-importazzjonijiet dumped ibbażati fuq id-dejta tal-PIR tkompli tikber jekk jiġu kkunsidrati l-iżviluppi ta’ wara l-PIR. Wara l-PIR u b’konsegwenza tal-kriżi ekonomika dinjija, il-prezzijiet tal-Istati Uniti kienu ogħla mill-prezzijiet tal-KE għal parti sinifikanti tal-prodott ikkonċernat filwaqt li l-livell tal-prezzijiet fil-bqija tad-dinja huwa ġeneralment inqas. L-iżvilupp ta’ wara l-PIR jindika b’mod ċar li jekk il-produtturi tal-Istati Uniti kellhom jikkompetu mal-industrija tal-Komunità, il-prodotti tagħhom ikollhom jidħlu bi prezzijiet dumped fi skala ikbar milli waqt il-PIR.51.  Bħala konklużjoni, hemm probabbiltà ta’ kontinwazzjoni ta’ dumping u riskju ta’ żieda tal-volum tal-importazzjonijiet li possibbilment iwasslu għal pressjoni ‘l isfel fuq il-prezzijiet fil-Komunità, tal-anqas fil-perjodu li jwassal għall-2013, li kieku l-miżuri kellhom tħassru.D. DEFINIZZJONI TAL-INDUSTRIJA TAL-KOMUNITÀ52.  L-ilment ġie sottomess għan-nom ta’ erba’ produtturi tal-etanolamina tal-KE, li jirrappreżentaw proporzjon ewlieni tal-produzzjoni totali magħrufa fil-Komunità tal-prodott simili, i.e. f’dan il-każ iżjed minn 95 %.53.  L-erba’ produtturi applikanti tal-Komunità kkooperaw bis-sħiħ fl-investigazzjoni. Kumpanija oħra tal-Komunità, LUKOIL Neftochim Bourgas AD, appoġġjat l-ilment bħala produttur tal-Komunità iżda ma weġbitx il-kwestjonarju u ma pprovdiet l-ebda informazzjoni jew dejta oħra. Il-produtturi applikanti tal-Komunità għandhom impjanti tal-produzzjoni fi Franza, il-Ġermanja, l-Iżvezja u l-Belġju.54.  Għandu jiġi osservat li produttur wieħed tal-Komunità, INEOS Oxide Ltd, għandu wkoll interessi tal-prodott fl-Istati Uniti. Matul l-investigazzjoni dan il-produttur partikolari ddikjara li jqis lilu nnifsu bħala produttur impenjat tal-Komunità. Matul il-PIR, il-kumpanija impurtat il-prodott ikkonċernat mill-produttur relatat magħha tal-Istati Uniti iżda l-proporzjon tal-importazzjonijiet b’rabta mal-produzzjoni tal-Komunità tagħha hu inqas minn 10 %. Barra minn hekk, skont l-informazzjoni disponibbli, dan il-produttur għandu pjanijiet li jespandi l-kapaċità fil-Komunità sal-aħħar tal-2010. B’konformità ma’ dan, din il-kumpanija tista’ titqies bħala produttur ġenwin tal-Komunità peress li l-importazzjonijiet mhumiex il-parti ewlenija tal-attività tan-negozju tagħha. Għaldaqstant, ma ġiex meqjus xieraq li dan il-produttur jiġi eskluż mid-definizzjoni tal-industrija tal-Komunità b’konformità mal-Artikolu 4(1)(a) tar-Regolament bażiku.55.  Fuq din il-bażi, l-erba’ produtturi tal-Komunità huma BASF SE/AG, INEOS Oxide Ltd, Sasol Germany GmbH u Akzo Nobel Functional Chemicals AB u dawn jikkostitwixxu l-industrija tal-Komunità skont it-tifsira tal-Artikolu 4(1) u l-Artikolu 5(4) tar-Regolament bażiku. Minn hawn ‘il quddiem se jissejħu ‘l-industrija tal-Komunità’.56.  L-investigazzjoni wriet li, bħal fl-investigazzjoni tar-reviżjoni preċedenti, parti mill-produzzjoni tal-etanolamini fil-Komunità hi intiża għal użu intern, jew magħluq. Tlieta mill-erba’ kumpaniji li jappartjenu għall-industrija tal-Komunità jipproduċu għal użu magħluq. L-investigazzjoni kkonfermat li l-industrija tal-Komunità ma tixtrix il-prodott ikkonċernat għal użu magħluq minn partijiet indipendenti, kemm ġewwa jew barra l-Komunità, u li l-produzzjoni magħluqa tintuża għall-produzzjoni ta’ prodotti oħra downstream. L-etanolamini għal użu magħluq għaldaqstant ma jitqisux li huma f’kompetizzjoni mal-etanolamini disponibbli fis-suq tal-Komunità (minn hawn ‘il quddiem 'is-suq ħieles').E. SITWAZZJONI FIS-SUQ TAL-KOMUNITÀ1. Konsum fil-Komunità57.  Il-konsum fil-Komunità kien ibbażat fuq il-kombinazzjoni tal-volum tal-produzzjoni tal-produtturi tal-Komunità stess destinati għal bejgħ fis-suq ħieles tal-Komunità u għal użu magħluq minn dawn il-produtturi u l-volumi tal-importazzjonijiet minn terzi pajjiżi lejn is-suq tal-Komunità bin-nuqqas tal-esportazzjonijiet tal-produtturi tal-Komunità. L-istimi għall-produttur li ma kkooperax, li jirrappreżenta parti żgħira ħafna tal-Komunità, ġew miżjuda wkoll.58.  Fuq din il-bażi, il-konsum tal-Komunità żviluppa kif ġej:Konsum (f’tunnellati) | 2005 | 2006 | 2007 | RIP |Total | 439 521 | 438 872 | 479 361 | 475 269 |Indiċi | 100 | 100 | 109 | 108 |Ta’ ħakma | 248 994 | 246 857 | 243 995 | 206 982 |Indiċi | 100 | 99 | 98 | 83 |Suq ħieles | 190 505 | 192 010 | 235 461 | 268 386 |Indiċi | 100 | 101 | 124 | 141 |Sors: Risposti għall-kwestjonarju u Eurostat |59.  Il-konsum fis-suq ħieles żdied b’41 % matul il-perjodu kkunsidrat bl-iżjed parti sinifikanti taż-żieda li sseħħ bejn l-2007 u l-PIR. Fir-rigward tas-suq magħluq, il-konsum naqas bi 17 %.2. Importazzjonijiet mill-Istati UnitiVolum, prezz u sehem tas-suq tal-importazzjonijiet dumped mill-pajjiż ikkonċernat60.  Il-volum tal-importazzjonijiet tal-prodott ikkonċernat ġewwa l-Komunità mill-Istati Uniti naqas b’16 % matul il-perjodu kkunsidrat. Madankollu, ġiet osservata żieda żgħira fl-importazzjonijiet mill-2007 sal-PIR. B’kollox, il-produtturi tal-Istati Uniti ma żidux l-esportazzjonijiet tagħhom lejn il-KE minħabba (i) problemi operattivi (l-impatt materjali tal-uragani fuq il-produzzjoni u l-esportazzjonijiet tal-Istati Uniti) u l-bżonn konsegwenti li jiġi sodisfatt is-suq domestiku tal-Istati Uniti u (ii) it-tnaqqis fil-provvista/domanda globali strumentata minn nuqqasijiet fil-produzzjoni f’partijiet oħra tad-dinja u opportunitajiet tan-negozju mtejba għall-qlib tal-materja prima użata għall-etanolamini għall-produzzjoni tal-MEG. Barra minn hekk, matul il-perjodu kkunsidrat, produttur wieħed tal-Istati Uniti kważi waqqaf l-esportazzjonijiet tiegħu lejn il-KE biex b’hekk ikkontribwixxa għat-tnaqqis osservat. Ta' min jinnota wkoll li parti konsiderevoli tal-importazzjonijiet mill-Istati Uniti waqt il-PIR ma kinux oġġett ta' dumping.Importazzjonijiet (f’tunnellati) | 2005 | 2006 | 2007 | RIP |Prodott ikkonċernat | 44 912 | 39 641 | 35 892 | 37 583 |Indiċi | 100 | 88 | 80 | 84 |Sors: Risposti għall-kwestjonarju u Eurostat |61.  Il-prezz medju tal-importazzjoni żdied b’mod stabbli matul il-perjodu kkunsidrat. B’mod ġenerali, il-prezz medju tal-importazzjoni mill-Istati Uniti kien dejjem inqas mill-prezzijiet medji tal-industrija tal-Komunità.Prezz medju tal-importazzjoni għal kull tunnellata (f’EUR) | 2005 | 2006 | 2007 | RIP |Prodott ikkonċernat | 825 | 974 | 1 000 | 1 114 |Indiċi | 100 | 118 | 121 | 135 |Sors: Risposti għall-kwestjonarju u Eurostat |62.  Is-sehem tas-suq tal-importazzjonijiet mill-Istati Uniti naqas b’9,6 punt perċentwali matul il-perjodu kkunsidrat. Dan ġie attribwit għal darb’oħra għall-problemi deskritti fil-premessa (60).Sehem tas-suq tal-KE | 2005 | 2006 | 2007 | RIP |Prodott ikkonċernat | 23,6 % | 20,6 % | 15,2 % | 14,0 % |Indiċi | 100 | 88 | 65 | 59 |Sors: Risposti għall-kwestjonarju u Eurostat |Tnaqqis fil-prezzijiet63.  Għall-iskop tal-analiżi tat-tnaqqis fil-prezzijiet, il-prezzijiet tal-importazzjoni taż-żewġ produtturi esportaturi li kkooperaw iċċarġjati lil klijenti indipendenti tqabblu mal-prezzijiet tal-industrija tal-Komunità, fuq il-bażi tal-medji differenzjati għal tipi tal-prodott komparabbli matul il-PIR. Il-prezzijiet tal-industrija tal-Komunità ġew aġġustati għal livell ta’ ex-works, u mqabbla mal-prezzijiet tal-importazzjoni fil-fruntiera tas-CIF tal-Komunità li kienu jinkludu kull tip ta’ dazju doganali. Dan it-tqabbil fil-prezzijiet sar għal tranżazzjonijiet fl-istess livell tal-kummerċ, aġġustati kif dovut meta meħtieġ, u wara tnaqqis ta’ ribassi u skonti.64.  Fuq il-bażi tal-metodoloġija ta’ hawn fuq, ma nstab l-ebda tnaqqis fil-prezzijiet tal-bejgħ fl-industrija tal-Komunità.3. Importazzjonijiet minn pajjiżi terzi oħra65.  L-importazzjonijiet minn pajjiżi terzi oħra żdiedu b’mod stabbli matul il-perjodu kkunsidrat bil-massimu tagħhom ikun fl-2007 u wrew tendenza ta’ tnaqqis bejn l-2007 u l-PIR. Madankollu, matul il-perjodu kkunsidrat, dejjem baqgħu inqas ferm minn dawk tal-Istati Uniti. Il-pajjiżi esportaturi ewlenin l-oħra huma r-Russja, il-Messiku, l-Iran u t-Tajwan. Minbarra r-Russja, li għandha żieda stabbli ta’ esportazzjonijiet, il-pajjiżi l-oħra kollha jippreżentaw evoluzzjoni inkoerenti tal-esportazzjonijiet b'żidiet u tnaqqis fil-kwantitajiet minn sena għall-oħra.Importazzjonijiet minn pajjiżi oħra | 2005 | 2006 | 2007 | RIP |Tunnellati | 7 862 | 16 021 | 23 086 | 19 644 |Indiċi | 100 | 204 | 294 | 250 |Sehem tas-suq | 4,1 % | 8,3 % | 9,8 % | 7,3 % |Indiċi | 100 | 202 | 238 | 177 |Prezz tal-importazzjoni EUR/tunnellata | 1 215 | 1 177 | 1 402 | 1 459 |Indiċi | 100 | 97 | 115 | 120 |Sors: Eurostat |4. Sitwazzjoni ekonomika tal-industrija tal-Komunità66.  Qed jiġi mfakkar li l-industrija tipproduċi wkoll għal użu magħluq. L-indikaturi li ġejjin ġew stabbiliti fuq il-bażi kemm ta’ bejgħ tas-suq ħieles u użu magħluq: stokks, produzzjoni, kapaċità, użu tal-kapaċità, investiment, ritorn fuq l-investiment, ċirkolazzjoni tal-flus, abbilità li jiġi ġġenerat il-kapital, impjiegi, produttività u pagi. L-indikaturi l-oħra, notevolment il-bejgħ u l-profitti, jirreferu għal bejgħ fis-suq ħieles. Meta wieħed iqis l-iżvilupp tas-suq magħluq, i.e. li l-konsum magħluq jkun b’mod ġenerali konformi mal-iżvilupp tal-bejgħ tas-suq ħieles, is-sejbiet dwar is-suq magħluq jistgħu jiġu estrapolati.Produzzjoni, kapaċità u użu tal-kapaċità67.  Matul il-perjodu kkunsidrat, il-produzzjoni u l-kapaċità tal-industrija tal-Komunità żdiedu gradwalment bi 13 %. L-użu tal-kapaċità tal-industrija tal-Komunità baqa’ stabbli f’livell għoli ftit inqas minn 90 %. Skont l-informazzjoni disponibbli, dan il-livell tal-użu tal-kapaċità hu viċin il-livell massimu għall-industrija kkonċernata. Iż-żieda parallela fil-produzzjoni u l-kapaċità, li fi kwalunkwe każ baqgħet inqas mill-konsum tal-Komunità li qed jiżdied, tikkonferma li l-industrija tal-Komunità kienet kapaċi tapprofitta mill-miżuri eżistenti u li tibbenefika miż-żieda fid-domanda tal-prodott ikkonċernat (attribwiti għad-domanda li qed tikber fid-diversi industriji downstream bl-użu tal-etanolamini).2005 | 2006 | 2007 | RIP |Produzzjoni (tunnellati) | 375 119 | 371 688 | 407 744 | 424 526 |Indiċi | 100 | 99 | 109 | 113 |Kapaċità (tunnellati) | 424 000 | 432 000 | 458 000 | 477 000 |Indiċi | 100 | 102 | 108 | 113 |Użu tal-kapaċità | 88 % | 86 % | 89 % | 89 % |Indiċi | 100 | 97 | 101 | 101 |Sors: Risposti għall-kwestjonarju |Stokks68.  L-istokks tal-industrija tal-Komunità żdiedu wkoll b’konformità maż-żieda ġenerali fil-konsum tal-Komunità. Fi kwalunkwe każ, dan mhuwiex meqjus bħala indikatur sinifikanti ħafna peress li l-produzzjoni tal-etanolamina hi speċifika għall-klijent u hi bbażata l-iżjed fuq kuntratti ta’ perjodu twil li normalment jiġu konklużi lejn l-aħħar tas-sena kalendarja.2005 | 2006 | 2007 | RIP |Stokks (tunnellati) | 8.906 | 10.113 | 9.250 | 11.097 |Indiċi | 100 | 114 | 104 | 125 |Sors: Risposti għall-kwestjonarju |Volum tal-bejgħ, prezz tal-begħ u sehem tas-suq69.  Il-bejgħ fl-industrija tal-Komunità żdied b’mod sinifikanti matul il-perjodu kkunsidrat (sa massimu ta’ 54 %). Madankollu, meta wieħed iqis iż-żieda importanti paralleli fil-konsum tas-suq ħieles tal-Komunità, iż-żieda fis-sehem tas-suq tal-industrija tal-Komunità kienet relattivament modesta (żieda ta’ 6,4 punti perċentwali) matul il-perjodu kkunsidrati. Dawn it-tendenzi jikkonfermaw li l-industrija tal-Komunità kienet f’pożizzjoni li tibbenefika mill-miżuri fis-seħħ. Il-prezz medju tal-unità tal-produzzjoni tal-industrija tal-Komunità żdied b’31 % fil-perjodu kkunsidrat. Din is-sitwazzjoni tirrifletti ż-żieda sostanzjali fil-prezzijiet tal-materja prima użata fil-manifattura tal-etanolamini iżda wkoll iżjed profittabbiltà, b’mod partikolari fil-PIR.70.  Iż-żieda osservata fil-prezzijiet tal-bejgħ fl-industrija tal-Komunità hi konformi wkoll maż-żieda dinjija tal-prezzijiet fis-suq dinji tal-etanolamini. Dan il-fenomenu hu attribwit għal serje ta’ avvenimenti straordinarji u temporanji li seħħew matul il-perjodu kkunsidrat u b’mod partikolari mill-2007 sal-PIR. Min-naħa waħda, l-ispejjeż għall-materja prima (l-ossidu tal-etiline, primarjament derivattiv ibbażat fuq il-petrol u l-ammonja) żdiedu b’mod sinifikanti matul dan il-perjodu. Min-naħa l-oħra, is-suq dinji esperjenza tnaqqis sinifikanti fil-bilanċ bejn il-provvista/domanda globali matul l-istess perjodu. Dan kien ir-riżultat ta’ fatturi differenti bħal: problemi fil-produzzjoni tal-Istati Uniti u esportazzjonijiet ikkawżati mill-uragani, diffikultajiet fil-produzzjoni fl-Ażja, żieda qawwija fid-domanda għal prodotti downstream (agrokimiċi u b’mod iżjed preċiż il-glifosat) li jużaw l-etanolamini bħala materja prima, u problemi fil-manifattura tal-prodotti (b’mod partikolari l-MEG) li jużaw l-istess materja prima bħal fil-produzzjoni tal-etanolamini li wasslu biex il-produtturi jimmanifatturaw kemm l-MEG u kif ukoll l-etanolamini biex ikun hemm xaqliba temporanja għal dawk imsemmija l-ewwel.Bejgħ fil-Komunità tal-prodott simili fil-konsum tas-suq ħieles | 2005 | 2006 | 2007 | RIP |Volum (tunnellati) | 132 003 | 130 575 | 169 403 | 203 090 |Indiċi | 100 | 99 | 128 | 154 |Prezz medju tal-bejgħ (EUR/tunnellata) | 1 044 | 1 141 | 1 189 | 1 366 |Indiċi | 100 | 109 | 114 | 131 |Sehem tas-suq | 69,0 % | 68,0 % | 72,9 % | 76,6 % |Indiċi | 100 | 98 | 106 | 111 |Sors: Risposti għall-kwestjonarju |Profitabbiltà71.  Matul il-perjodu kkunsidrat, l-industrija tal-Komunità żiedet b’mod sinifikanti l-profittabbiltà tagħha. Dan it-titjib għandu jitqies fil-kuntest ta’: żieda dinjija fil-prezzijiet tal-etanolamini, id-deċiżjoni ta’ produttur wieħed tal-Istati Uniti biex kważi jwaqqaf għal kollox l-esportazzjonijiet tiegħu lejn il-KE, li kkontribwixxiet għal tnaqqis tal-importazzjonijiet mill-Istati Uniti, u domanda li qed tikber ta’ etanolamini kemm fil-Komunità u kif ukoll dinjija. Dan tal-aħħar kellu konsgwenza fiż-żieda tal-volumi tal-bejgħ kif ukoll żieda fil-livelli tal-prezz tal-bejgħ li kienu, sal-aħħar tal-PIR, iżjed prominenti miż-żidiet li jikkorrispondu fl-ispejjeż tal-produzzjoni.2005 | 2006 | 2007 | RIP |Profitabbiltà: Industrija tal-Komunità | 10,1 % | 16,0 % | 15,8 % | 21,9 % |Indiċi | 100 | 159 | 157 | 217 |Sors: Risposti għall-kwestjonarju |Investiment, ritorn fuq l-investiment, ċirkolazzjoni tal-flus u l-abbiltà għall-ġenerazzjoni tal-kapital72.  Il-livell tal-investimenti juri evoluzzjoni mhux lineari matul il-perjodu kkunsidrat. L-investimenti kienu, minn naħa waħda, meħtieġa għall-manutenzjoni tal-impjanti tas-siti tal-manifattura tagħhom u, min-naħa l-oħra, għal żidiet moderati fil-kapaċità sabiex wieħed jieħu vantaġġ miż-żieda fil-konsum u jissodisfa l-bżonnijiet tal-esportazzjoni. Ir-ritorn tal-investiment, espress f’termini ta’ profitti netti tal-industrija tal-Komunità u l-valur nett tal-investimenti tiegħu, juri tendenza ta’ titjib sinifikanti fil-perjodu kkunsidrat. Iċ-ċirkolazzjoni tal-flus tal-industrija tal-Komunità turi wkoll titjib sostanzjali fil-perjodu kkunsidrat.2005 | 2006 | 2007 | RIP |Investimenti (EUR) | 980 213 | 6 396 684 | 1 505 707 | 2 454 173 |Indiċi | 100 | 654 | 154 | 250 |Ritorn fuq l-assi netti | 45 % | 54 % | 55 % | 87 % |Indiċi | 100 | 121 | 123 | 195 |Ċirkolazzjoni tal-flus (EUR) | 22 831 675 | 34 807 468 | 36 971 471 | 55 859 958 |Indiċi | 100 | 152 | 162 | 245 |Sors: Risposti għall-kwestjonarju |Impjiegi, produttività u pagi73.  In-numru ta’ impjegati fl-industrija tal-Komunità involuti fil-produzzjoni tal-prodott simili żdied b’mod modest matul il-perjodu kkunsidrat. L-industrija tal-Komunità kienet kapaċi tikkontrolla l-evoluzzjoni tal-ispiża medja tal-ħaddiema għal kull impjegat matul il-perjodu kkunsidrat. Il-produttività, espressa f’termini tal-produzzjoni għal kull ħaddiem, tjiebet bi ftit fl-istess perjodu. L-evoluzzjoni fl-ispejjeż tal-ħaddiema u l-produttività kellha impatt pożittiv biex inżamm kontroll sod fuq l-ispiża tal-produzzjoni u għenet fit-titjib tar-riżultati tal-profitti.2005 | 2006 | 2007 | RIP |Impjieg | 100 | 104 | 104 | 110 |Indiċi | 100 | 103 | 104 | 110 |Produttività (f’tunnellati għal kull ħaddiem) | 3 749 | 3 591 | 3 916 | 3 858 |Indiċi | 100 | 96 | 104 | 103 |Spiża medja tax-xogħol għal kull ħaddiem (f’EUR) | 2 389 | 2 629 | 2 449 | 2 262 |Indiċi | 100 | 110 | 103 | 95 |Sors: Risposti għall-kwestjonarju |Kobor tad-dumping74.  Id-dumping baqa’ għaddej matul il-PIR, anke jekk f’livelli iżjed baxxi minn dawk stabbiliti fl-investigazzjoni tar-reviżjoni preċedenti.Irkupru minn dumping fl-imgħoddi75.  Kif muri hawn fuq, l-industrija tal-Komunità kellha l-opportunità li tirkupra minn dumping tal-imgħoddi b’mod partikolari f’termini ta’ profitabbiltà, bejgħ u sehem tas-suq.76.  Il-volumi tal-esportazzjoni tal-industrija tal-Komunità lejn terzi pajjiżi żdiedu b’21 % matul il-perjodu kkunsidrat. Dan it-titjib sinifikanti beda mill-2007 u baqa’ sejjer sal-PIR u kien attribwit l-iżjed għaż-żieda fid-domanda għall-etanolamini fis-swieq Ażjatiċi minħabba diffikultajiet fil-produzzjoni li seħħew f’dawn is-swieq partikolari matul l-istess perjodu. Il-prezzijiet tal-bejgħ tal-esportazzjoni segwew xejra simili bħall-prezzijiet Komunitarji. Din is-sitwazzjoni hi attribwibbli għal darb’oħra għall-fatt li l-perjodu bejn l-2007 u l-PIR kien karatterizzat bi tnaqqis konsiderevoli fil-bilanċ tal-provvista/domanda globali.2005 | 2006 | 2007 | RIP |Volum tal-esportazzjoni CI (f’tunnellati) | 18 308 | 14 055 | 22 746 | 22 228 |Indiċi | 100 | 77 | 124 | 121 |Prezz tal-bejgħ tal-esportazzjoni | 1 223 | 1 293 | 1 241 | 1 689 |Indiċi | 100 | 106 | 101 | 138 |Sors: Risposti għall-kwestjonarju |5. Konklużjoni dwar is-sitwazzjoni fis-suq tal-Komunità77.  Il-volum tal-etanolamini kkunsmati fis-suq tal-Komunità żdied b'41 % filwaqt li l-importazzjonijiet mill-Istati Uniti naqsu b’16 % matul il-perjodu kkunsidrat. Fl-istess ħin, l-industrija tal-Komunità żiedet il-volum tal-bejgħ tagħha u s-sehem tas-suq korrispondenti tagħha.78.  Is-sitwazzjoni ekonomika tal-industrija tal-Komunità tjiebet matul il-perjodu kkunsidrat. L-indikaturi tad-dannu rilevanti jiddeskrivu stat tajjeb ta’ attività f’termini tal-prestazzjoni tan-negozju. L-industrija tal-Komunità kienet qed taħdem b’kapaċità għolja, u b’hekk inkisbu marġini tal-profitti sinifikanti, biex b’hekk inżammet ċirkolazzjoni tal-flus stabbli, kien hemm żieda fl-investimenti u nżammu taħt kontroll l-ispejjeż tal-ħaddiema. Barra minn hekk, l-industrija tal-Komunità kienet kapaċi li tibbenefika minn serje ta’ avvenimenti eċċezzjonali li seħħew matul il-perjodu bejn l-2007 u l-PIR li wasslu għaż-żieda fil-prezzijiet u li kellhom influwenza pożittiva fuq il-prestazzjoni tan-negozju tagħha.79.  B’konklużjoni, minħabba l-iżvilupp pożittiv tal-indikaturi li jappartjenu għall-industrija tal-Komunità, ma setax jiġi stabbilit jekk id-dannu materjali kompliex. Għaldaqstant, ġie eżaminat jekk kienx hemm probabbiltà ta’ rikorrenza tad-dannu jekk il-miżuri jitħallew jiskadu.F. PROBABBILTÀ TAR-RIKORRENZA TAD-DANNUSommarju tal-analiżi tal-probabbiltà tal-kontinwazzjoni tad-dumping u r-rikorrenza tad-dumping dannuż80.  Qed jiġi mfakkar li l-kontinwazzjoni tad-dumping matul il-PIR ġiet stabbilita għal żewġ produtturi esportaturi tal-Istati Uniti. Wieħed miż-żewġ esportaturi tad-dumping ma kkooperax. Minħabba l-fatt li dan hu soġġett għall-ogħla miżuri anti-dumping filwaqt li fl-istess ħin hu produttur ewlieni fis-suq tal-Istati Uniti, ikollu l-ogħla inċentiv li jirritorna għas-suq tal-Komunità, jekk jiġu terminati l-miżuri.Analiżi tal-probabbiltà b’rabta mal-fatti stabbiliti għall-PIR81.  Kif stabbilit f’iżjed dettall fit-taqsima C ('probabbiltà ta’ kontinwazzjoni jew rikorrenza tad-dumping'), l-investigazzjoni stabbilixxiet numru ta’ fatturi li jindikaw il-probabbiltà ta’ żieda sostanzjali tal-importazzjonijiet dumped mill-Istati Uniti jekk jitħassru l-miżuri. Dawn il-fatturi huma notevolment:82.  il-kapaċità żejda tal-produtturi tal-Istati Uniti ta’ 60 000 tunnellata, li mhijiex mistennija li tiġi assorbita fil-futur qrib;83.  L-awtosuffiċjenza mistennija tas-swieq tal-esportazzjoni tradizzjonali tal-Istati Uniti, li jġagħlu l-produtturi tal-Istati Uniti li jċaqalqu l-esportazzjonijiet lejn il-Komunità. Dan hu notevolment veru għas-swieq tal-esportazzjoni fl-Amerika Latina u l-Ażja[21]. Qed jiġi mfakkar li s-swieq Ażjatiċi għandhom rwol importanti fl-abbiltà tal-produtturi tal-Istati Uniti li jiddisponu mill-eċċessi tal-etanolamini tagħhom;84.  Dazji anti-dumping Ċiniżi imposti fuq tnejn mit-tliet tipi ta’ prodotti kontra numru ta’ pajjiżi, inkluż l-Istati Uniti;85.  Pressjoni ta’ produzzjoni miżjuda minħabba ċaqliq minn produzzjoni MEG għal EOA. Il-kapaċità żejda u l-prezzijiet baxxi fin-negozju MEG se jagħtu spinta lill-produtturi biex jiffavorixxu l-EAO iżjed milli l-produzzjoni MEG, biex b’hekk jinħolqu kapaċitajiet ġodda tal-EAO u titpoġġa pressjoni fuq il-prezzijiet;86.  L-iżvilupp tad-domanda EAO fl-Istati Uniti hu previst li se jkun inqas milli f’partijiet oħra tad-dinja, inkluża l-Komunità;87.  Ir-rata medja tat-tkabbir fid-domanda fil-Komunità hi mistennija li tkun ogħla minn dik fl-Istati Uniti biex b’hekk tipprovdi iżjed inċentiv għall-produtturi tal-esportazzjoni tal-Istati Uniti biex jimmiraw l-esportazzjonijiet tagħhom lejn il-Komunità;88.  L-informazzjoni disponibbli dwar l-uniku produttur tal-Istati Uniti li ma kkooperax twassal għall-konklużjoni li anke kumpaniji li ma kkooperawx mal-investigazzjoni u li naqqsu l-esportazzjonijiet tagħhom lejn il-Komunità xorta waħda għadhom interessati ħafna li jibqgħu fis-suq tal-KE u li jtejbu l-attivitajiet tal-esportazzjoni tagħhom.89.  Meta wieħed iqis dan kollu, il-produtturi tal-Istati Uniti se jkollhom isibu iżjed klijenti u l-iżjed għażla fattibbli għalihom se tkun li jirrikorru għas-suq tal-Komunità.90.  Matul il-PIR, l-industrija tal-Komunità kienet sejra tajjeb. Ir-raġuni għal dan setgħet kienet li d-domanda b’saħħitha għall-prodott ikkonċernat kienet iżjed mill-offerta. Madankollu, kwalunkwe żieda fl-importazzjoni tal-etanolamini li diġà ġew dumped u li oriġinaw fl-Istati Uniti tpoġġi pressjoni konsiderevoli fuq l-industrija tal-Komunità u xxekkel il-prestazzjoni tagħha.91.  Qed jiġi osservat ukoll li l-etanolamini huma kommodità, i.e. id-diversi tipi ta’ prodotti huma prodotti sa ċertu standards tekniċi u prodotti minn sors jistgħu faċilment jiġu sostitwiti bi prodotti minn sors ieħor. Għaldaqsant, f’suq karatterizzat bi provvista żejda, il-kompetizzjoni se tkun l-iżjed fuq il-bażi tal-prezz.92.  F’dan l-isfond, il-kombinazzjoni ta’ fatturi deskritti hawn fuq jistgħu fi żmien relattivament qasir jipperikolaw id-domanda b’saħħitha fl-etanolamini u jistgħu jwasslu għal sitwazzjoni ta’ provvista żejda fis-suq tal-Komunità. Żieda fl-importazzjonijiet dumped għandha twassal għal pressjoni ‘l isfel fuq il-livell tal-prezzijiet tal-bejgħ u dan, imbagħad, jaffettwa b’mod negattiv l-indikaturi relatati mal-prestazzjoni fl-industrija tal-Komunità, notevolment il-profitabbiltà. F’każ li jseħħ dumping miżjud, jiġi stabbilit tnaqqis fil-prezzijiet.Effett tal-kriżi ekonomika attwali93.  Il-probabbiltà ta’ rikorrenza tad-dannu kif deskritt fit-taqsima preċedenti hi miżjuda mill-fatt li s-suq tal-etanolamina nbidel wara l-kriżi ekonomika li laħqet livell prominenti fil-Ħarifa tal-2008. Ħafna parametri ewlenin inbidlu konsiderevolment, kemm fejn dawn jikkonċernaw l-esportazzjonijiet u fejn hi kkonċernata s-sitwazzjoni tal-industrija tal-Komunità. Kif spjegat hawn fuq, l-informazzjoni disponibbli tissuġġerixxi li hemm akkumulazzjoni qawwija ta’ importazzjonijiet dumped wara l-PIR minħabba l-fatt li l-livelli tal-prezzijiet tal-Istati Uniti għal żewġ tipi ta’ prodotti huma ‘l fuq mil-livell tal-prezzijiet Ewropej filwaqt li d-divrenzjar tal-prezz għat-tielet tip qed jgħib malajr. B’dan il-mod, id-dejta tal-Eurostat turi li matul it-tieni kwart tal-2009, l-importazzjonijiet mill-Istati Uniti (i.e. 15 052 tunnellata) waslu fil-Komunità 20 % irħas minn matul il-PIR.94.  Mingħajr il-miżuri, dawn l-importazzjonijiet dumped miżjuda kienu jikkonfrontaw industrija tal-Komunità li hi konsiderevolment indebolita. Tabilħaqq, l-informazzjoni pubblika miġbura waqt l-investigazzjoni tindika domanda, bejgħ u ekonomiji tal-iskala mnaqqsa, kapaċità tal-produzzjoni mhux utilizzata, rendiment finanzjarju inqas, eċċ[22]. Minħabba l-kriżi ekonomika attwali, is-suq tal-Komunità tal-etanolamina ffaċċja domanda żgħira. Il-produtturi tal-industrija fil-Komunità għaldaqstant ġew imġiegħla jnaqqsu l-produzzjoni tagħhom.95.  L-industrija tal-Komunità preżentament qed topera f’livell tal-użu tal-kapaċità ta’ 70 %, i.e. ħafna inqas mil-livell tal-perjodu tal-PIR ta’ kważi kapaċità sħiħa. Barra minn hekk, il-volum tal-bejgħ tal-industrija tal-Komunità naqas b’madwar 30 % filwaqt li fl-istess ħin il-prezzijiet naqsu wara l-PIR b’35-40 %. Fl-istess ħin, l-evoluzzjoni ta’ wara l-PIR tal-ispiża tal-produzzjoni u l-profitabbiltà żvelaw li jidher li hemm żbilanċ serju bejn l-ispiża tal-materja prima u l-prezzijiet tal-etanolamini biex dan ikompli jagħmel ħsara l-prestazzjoni finanzjarja tal-industrija tal-Komunità. Filfatt, l-ispiża taż-żewġ materji primi ewlenin użati fil-produzzjoni tal-etanolamini (etilene u ammonja), matul il-perjodu ta’ wara l-PIR naqsu materjalment inqas mit-tnaqqis fil-prezzijiet tal-etanolamina. Dan wassal għal telf serju fil-marġini tal-profitti tal-industrija tal-Komunità li qiegħda preżentament tosserva jew telf jew marġini tal-profitt b’ċifra waħda.96.  Fi kliem ieħor, l-industrija tal-Komunità m’għadhiex f’sitwazzjoni li tidher li hi robusta, iżda f’sitwazzjoni fejn il-pressjoni minn importazzjonijiet dumped aktarx li se twassal għal tnaqqis perikoluż li se jkun ferm iżjed minn dak probabbli fuq il-bażi tad-dejta tal-PIR.97.  Is-sitwazzjoni ekonomika ta’ hawn fuq naqqset il-possibbiltajiet tan-negozju tal-industrija tal-Komunità. Minn naħa waħda, l-industrija tal-Komunità ma tkunx f’pożizzjoni li tespandi l-bażi tal-klijenti tagħha fil-KE meta wieħed iqis il-fatt li ma teżisti l-ebda indikazzjoni li l-kompetituri ewlenin tagħha fis-suq tal-Komunità (i.e. il-produtturi tal-Istati Uniti) waqqfu jesportaw lejn il-KE. Min-naħa l-oħra, jidher ukoll li mhuwiex possibbli li titnaqqas il-pressjoni fuq l-industrija tal-Komunità b’żidiet fil-produzzjoni fl-użu magħluq peress li ma teżisti l-ebda indikazzjoni li l-prospetti ekonomiċi tal-prodotti downstream (bħal etileneamini, erbiċidji u katalisti) jistgħu jegħlbu l-pressjoni fuq is-suq tal-etanolamini.Konklużjoni fuq il-probabbiltà tar-rikorrenza tad-dannu98.  Fil-każ li l-miżuri jitħassru, teżisti probabbiltà kbira li jkun hemm żieda sinifikanti fl-importazzjonijiet dumped tal-Istati Uniti lejn il-Komunità li tista’ twassal biss għal rikorrenza tad-dannu. Il-produtturi tal-Istati Uniti qed jitilfu s-swieq tradizzjonali filwaqt li l-provvista żejda tal-MEG twassal għal żieda fil-produzzjoni tal-etanolamina li jkollha tinbiegħ fi swieq oħra minbarra l-Istati Uniti. Barra minn hekk, il-kriżi ekonomika affettwat l-industrija tal-Komunità li qed taffaċċja pressjoni mill-importazzjonijiet dumped tal-Istati Uniti eżistenti mingħajr ma għandha soluzzjoni oħra vijabbli sabiex tindirizza d-dumping dannuż ħlief permezz tal-kontinwazzjoni tad-dazji AD. Ma nstabet l-ebda indikazzjoni li tista’ twassal għall-konklużjoni li din is-sitwazzjoni mhux se tkompli tikber, jekk il-miżuri jitħallew jiskadu.G. INTERESS TAL-KOMUNITÀ1. Rimarka preliminari99.  Skont l-Artikolu 21 tar-Regolament bażiku, ġie eżaminat jekk iż-żamma tal-miżuri anti-dumping preżentament fis-seħħ tkunx kontra l-interess tal-Komunità fit-totalità tagħha. Id-determinazzjoni tal-interess tal-Komunità kienet ibbażata fuq apprezzament tad-diversi interessi involuti, i.e. dawk tal-industrija tal-Komunità, importaturi, negozjanti, bejjiegħa bl-ingrossa u utenti industrijali tal-prodott ikkonċernat.100.  Għandu jiġi mfakkar li fl-investigazzjonijiet preċedenti, l-impożizzjonijiet tal-miżuri ma tqisitx li tmur kontra l-interess tal-Komunità. Barra minn hekk, l-investigazzjoni preżenti hi reviżjoni tal-iskadenza, li b’hekk tanalizza sitwazzjoni li fiha l-miżuri anti-dumping ikunu fis-seħħ.101.  Fuq din il-bażi, ġie eżaminat jekk, minkejja l-konklużjoni tal-probabbiltà ta’ kontinwazzjoni tad-dumping u l-probabbiltà tar-rikorrenza tad-dannu, kienx hemm raġunijiet konvinċenti biżżejjed li jwasslu għall-konklużjoni, f’dan il-każ partikolari, li mhuwiex fl-interess tal-Komunità li jinżammu dawn il-miżuri.2. Interess tal-industrija tal-Komunità102.  Qed jiġi mfakkar li d-dumping matul il-PIR kien għadu preżenti u li teżisti probabbiltà ta’ kontinwazzjoni tad-dumping tal-prodott ikkonċernat li joriġina fl-Istati Uniti u ta’ rikorrenza tad-dannu għall-industrija tal-Komunità.103.  L-industrija tal-Komunità tat prova li hi industrija vijabbli u kompetittiva, u dan ġie kkonfermat bl-iżvilupp pożittiv ta’ ħafna indikaturi ekonomiċi. Il-miżuri anti-dumping imposti qabel ikkontribwixxew biex tiġi restawrata l-profitabbiltà u ppermettew biżżejjed ritorn fuq l-investiment. Dan jista’ jkun ta’ benefiċċju għal investimenti ġodda fl-2010. Għaldaqstant, hu fl-interess tal-industrija tal-Komunità li jinżammu miżuri kontra importazzjonijiet dumped mill-Istati Uniti.3. Interess tal-importaturi u negozjanti/bejjiegħa bl-ingrossa104.  Meta wieħed iqis in-nuqqas ta’ kooperazzjoni ta’ kwalunkwe negozjant u bejjiegħ bl-ingrossa, ġie konkluż li n-nuqqas jew il-kontinwazzjoni tal-miżuri ma kinux jaffetwaw ħafna lil dawn il-partijiet. Barra minn hekk, l-investigazzjoni ma wrietx l-eżistenza ta’ xi importatur mhux relatat peress li l-importazzjonijiet kollha lejn il-Komunità tal-prodott ikkonċernat li joriġinaw fl-Istati Uniti jsiru permezz ta’ importaturi relatati mal-produtturi esportaturi tal-Istati Uniti.105.  Il-kontinwazzjoni tal-miżuri mhux se tibdel is-sitwazzjoni preżenti tal-importaturi relatati, li nstabu li kienu għamlu profitti matul il-PIR f’marġini konformi mal-kundizzjonijiet tas-suq. Fi kwalunkwe każ, tal-anqas f’każ bħal dan, l-interessi tal-importaturi relatati jifformaw parti integrali tal-interessi tal-produtturi esportaturi għax dawn tal-aħħar jistgħu jiddeterminaw il-politika tal-importaturi relatati. Qed jiġi mfakkar li l-interessi tal-produtturi esportaturi mhumiex parti mill-analiżi tal-interess tal-Komunità.4. Interess tal-utenti industrijali106.  Fuq il-bażi tal-fatt li l-kontinwazzjoni tal-miżuri tirrappreżenta t-tielet tiġdid tal-miżuri anti-dumping, ingħatat attenzjoni partikolari għall-interess tal-utenti industrijali.107.  Utent wieħed biss li jappartjeni għan-negozju tal-esterquat għal sustanzi li jrattbu d-drappijiet ippreżenta ruħu f’din l-investigazzjoni. L-esterquats huma prodotti fuq il-bażi tat-TEA (wieħed mit-tliet tipi ta’ prodotti tal-etanolamini) u jintużaw bħala sustanzi għat-trattib tad-drappijiet kummerċjalizzati minn kumpaniji bħal Unilever, Henkel, Colgate Palmolive, Procter & Gamble u Benckiser/Reckitt. L-utent industrijali in kwistjoni kien akkwista l-etanolamini matul il-PIR kemm mill-Istati Uniti u kif ukoll mill-industrija tal-Komunità. L-importazzjonijiet minn dan l-utent industrijali kienu jirrappreżentaw sehem żgħir tal-importazzjonijiet totali tal-Istati Uniti (li jvarjaw bejn 15 % u 25 % - il-figura preċiża ma tistax tiġi żvelata għal raġunijiet ta’ kunfidenzjalità).108.  L-uniku utent industrijali li kkoopera saħaq li l-utenti tal-Komunità qed isofru mill-miżuri anti-dumping għax jiddependu fuq l-importazzjonijiet tal-etanolamina bħala sors addizzjonali biex ikopru d-domanda tal-KE tagħhom. Iddikjara wkoll li l-utenti tal-Komunità joperaw fi swieq kompetittivi ħafna u sensittivi ħafna għall-prezzijiet bi pressjoni mill-produtturi downstream. Iridu jixtru wkoll materja prima bl-inqas prezzijiet possibbli sabiex inaqqsu l-ispejjeż. Għaldaqstant, skont dan l-utent industrijali, kwalunkwe żieda fil-prezz tal-etanolamina tpoġġi l-attivitajiet tan-negozju tiegħu fil-periklu u taffettwalu ħażin il-profittabbiltà tiegħu. Għaldaqstant, din il-parti kkonkludiet li l-kontinwazzjoni tal-miżuri mhijiex fl-interess tal-Komunità għax is-sitwazzjoni msemmija tista’ tittaffa jekk il-miżuri anti-dumping jitħallew jiskadu.109.  Instab li, matul il-PIR, it-TEA kien jirrappreżenta parti importanti (li jvarja minn 20 % sa 30 %) tal-ispiża totali tal-produzzjoni tal-esterquats għall-uniku utent industrijali individwali li kkoopera. Hu ċar li l-eliminazzjoni tal-miżuri anti-dumping, mill-inqas fil-perjodu taż-żmien qasir, ittaffi l-piż impoġġi fuq din il-kumpanija bl-ispiża tat-TEA bħala materja prima. Madankollu, meta wieħed iqis il-fatt li din il-kumpanija qed takkwista ammonti sinifikanti ħafna ta’ TEA mill-industrija tal-Komunità, l-impatt finali ta’ kwalunkwe bidla fil-miżuri anti-dumping mhux mistenni li jkun sinifikanti għal dan l-utent industrijali partikolari. F’dan ir-rigward, il-Kummissjoni eżaminat l-impatt tal-miżuri anti-dumping attwali fuq id-dħul tal-kumpanija fir-rigward tan-negozju tal-esterquat li juża l-etanolamini impurtati mill-Istati Uniti. Id-dejta disponibbli tissuġġerixxi li l-impatt ġenerali tad-dazju anti-dumping hu moderat (ivarja bejn 1 % u 5 %) fuq id-dħul rilevanti tal-kumpanija. Dan jispjega għaliex il-kumpanija kienet kapaċi tkompli l-attivitajiet tan-negozju tagħha f’dan is-settur minkejja żieda sinifikanti fil-prezzijiet tal-etanolamini sal-PIR u minkejja l-eżistenza tal-miżuri anti-dumping. Għandu jiġi osservat ukoll li l-esterquats jirrappreżentaw biss parti moderata tal-attivitajiet totali ta’ dan l-utent industrijali.110.  L-evoluzzjoni ta’ wara l-PIR tal-prezzijiet TEA u l-impatt tagħhom fuq l-ispiża tal-produzzjoni tal-uniku utent industrijali li kkoopera ġiet eżaminata wkoll. F’dan ir-rigward, qed jiġi mfakkar li l-prezzijiet tal-etanolamini naqsu b’mod sinifikanti wara l-PIR. Meta wieħed iqis l-evoluzzjoni osservata tal-prezz tat-TEA u l-istruttura tal-ispejjeż tan-negozju tal-esterquats, qed jiġi meqjus li l-inċidenza tat-TEA fl-ispiża totali tal-prodott lest naqset wara l-PIR. Fuq il-bażi tad-dejta disponibbli, jidher li, għal dan l-utent industrijali partikolari, it-tnaqqis fil-prezzijiet tat-TEA, jista’ jwassal għal tnaqqis fl-ispiża tat-TEA fil-firxa ta’ 20 % sa 25 %. L-effett korrispondenti fl-ispiża totali tal-produzzjoni tal-oġġetti lesti jkun tnaqqis fil-firxa ta’ 15 % sa 20 %.111.  L-impatt ta’ kwalunkwe kontinwazzjoni tal-miżuri anti-dumping fuq l-uniku utent industrijali li kkoopera ġie analizzat ukoll bl-eżaminazzjoni tal-prestazzjoni ekonomika tiegħu fil-passat, b’mod partikolari b’rabta mal-profitabbiltà u l-bejgħ tiegħu. Fir-rigward tal-profitabbiltà instab li, matul il-perjodu kkunsidrat, minkejja l-miżura fis-seħħ, l-uniku utent industrijali li kkoopera kiseb profitabbiltà marġinali għal prodotti li jinkorporaw l-etanolamini. Fir-rigward tal-bejgħ instab li l-uniku utent industrijali li kkoopera b’mod sinifikanti żied il-bejgħ tal-esportazzjoni tiegħu għal prodotti li jinkorporaw l-etanolamini filwaqt li l-bejgħ tiegħu fil-Komunità naqas ftit. It-tendenzi msemmija kienu japplikaw bl-istess mod għal prodotti manifatturati bl-etanolamini li joriġinaw fl-Istati Uniti jew li joriġinaw fil-KE. Din is-sitwazzjoni turi li l-fatt li l-eżistenza ta’ miżuri anti-dumping ma kellha l-ebda impatt fuq il-proċess tat-teħid tad-deċiżjoni tal-kumpanija fir-rigward tal-bejgħ, biex b’hekk tikkonferma li l-kumpanija kienet kapaċi tagħmel suċċess mingħajr l-ebda problemi notevoli fil-bejgħ u l-profitabbiltà tagħha. Ma nstab l-ebda fatt konvinċenti li juri li s-sitwazzjoni msemmija kienet se tinbidel jekk jittawlu l-miżuri anti-dumping.112.  Finalment, ma nstabet l-ebda evidenza konvinċenti li tissostanzja l-allegazzjoni li s-suq strett għal utenti industrijali hu attribwibbli b’mod dirett għal nuqqasijiet fil-provvista tal-etanolamini mill-industrija tal-Komunità.113.  Fil-qosor, matul il-PIR, l-effett tad-dazju anti-dumping fuq l-ispiża tal-produzzjoni tal-utent industrijali li kkoopera tal-prodotti lesti hu pjuttost limitat u t-tħassir tal-miżuri anti-dumping kien se jipprovdi biss allevjazzjoni marġinali. Barra minn hekk, is-sitwazzjoni ta’ wara l-PIR fir-rigward tal-prezzijiet TEA diġà għandha impatt pożittiv fuq l-istruttura tal-ispejjeż tal-kumpanija. Għaldaqstant, ġie deċiż li kontinwazzjoni tal-miżuri ma kinitx se taffettwa b’mod sinifikanti l-uniku utent industrijali li kkoopera. Meta wieħed iqis il-fatt li l-ebda utent ieħor ma kkoopera mal-investigazzjoni u li l-ebda informazzjoni rilevanti oħra ma ġiet sottomessa minn kwalunkwe parti dwar dan is-suġġett partikolari, ġie konkluż li l-analiżi msemmija għandha tapplika bl-istess mod għall-utenti industrijali kollha li jistgħu jkunu kkonċernati mis-suq tal-etanolamina.5. Konklużjoni dwar l-interess tal-Komunità114.  L-investigazzjoni wriet li l-miżuri anti-dumping eżistenti kkontribwixxew għall-irkupru tal-industrija tal-Komunità. L-industrija tal-Komunità tibbenefika minn kontinwazzjoni tal-miżuri billi żżomm il-livelli kurrenti tal-prezzijiet profitabbli, li jippermettu investiment addizzjonali. Jekk il-miżuri jitħallew jiskadu, dan ikun ta’ periklu għal dan il-proċess tal-irkupru, kif deskritt fid-dettall taħt it-taqsima F hawn fuq. Għaldaqstant, il-kontinwazzjoni tal-miżuri hi fl-interess tal-industrija tal-Komunità.115.  Ma jidhirx li jeżistu importaturi mhux relatati u ma ppreżentawx ruħhom negozjanti/bejjiegħa bl-ingrossa mhux relatati. L-importazzjonijiet kollha li joriġinaw fl-Istati Uniti jsiru permezz ta’ negozjanti relatati, li, waqt li l-miżuri kienu fis-seħħ, instabu li kienu kisbu marġini tal-profitti waqt il-PIR li huma konformi mar-rati tas-suq normali.116.  Barra minn hekk, fil-passat, il-miżuri eżistenti dehru li ma kellhomx effett negattiv sinifikanti fuq is-sitwazzjoni ekonomika tal-utenti. Fuq il-bażi tal-informazzjoni miġbura matul l-investigazzjoni kurrenti, kwalunkwe żieda fil-prezz, jekk ikun hemm, li tirriżulta mill-impożizzjoni tal-miżuri anti-dumping, ma tidhirx li hi sproporzjonata meta mqabbla mal-benefiċċju tal-industrija tal-Komunità miksub bit-tneħħija tad-distorzjoni tal-kummerċ ikkawżat mill-importazzjonijiet dumped.117.  Fir-rigward tal-interess tal-Komunità, għaldaqstant qed jiġi konkluż li m’hemmx raġunijiet konvinċenti biex ma jibqgħux jiġu imposti l-miżuri anti-dumping preżentament fis-seħħ kontra l-importazzjonijiet tal-etanolamini li joriġinaw fl-Istati Uniti.118.  Għaldaqstant jitqies li hu xieraq li jinżammu l-miżuri preżenti tal-anti-dumping kontra l-importazzjonijiet tal-etanolamini li joriġinaw fl-Istati Uniti.H. MIŻURI ANTI-DUMPING119.  Il-partijiet kollha ġew infurmati dwar il-fatti u l-kunsiderazzjonijiet essenzjali li fuq il-bażi tagħhom kien intiż li jiġi rakkomandat li l-miżuri eżistenti jinżammu. Dawn ingħataw ukoll perjodu li fih kellhom jissottomettu l-kummenti u l-allegazzjonijiet tagħhom wara l-iżvelar. Ir-rappreżentazzjonijiet rilevanti sottomessi ġew analizzati iżda ma wasslux għal tibdil tal-fatti u l-kunsiderazzjonijiet essenzjali li fuq il-bażi tagħhom kien ġie deċiż li jinżammu l-miżuri attwali tal-anti-dumping.120.  L-investigazzjoni wriet li kien hemm probabbiltà ta’ kontinwazzjoni ta’ dumping (inkluża żieda probabbli tal-volum tal-esportazzjonijiet dumped) kif ukoll probabbiltà ta’ rikorrenza ta’ dannu.121.  Anke meta wieħed iqis li wieħed miż-żewġ produtturi esportaturi li kkooperaw ma kienx qed jagħmel dumping u (għaldaqstant) meta wieħed jassumi għall-futur li l-parti tiegħu tal-importazzjonijiet mill-Istati Uniti mhux se jkunu dumped, il-kundizzjonijiet għall-kontinwazzjoni tad-dazju fuq il-bażi ta’ 11(2) xorta jiġu osservati.122.  Minn dan isegwi li, kif provdut fl-Artikolu 11(2) tar-Regolament bażiku, il-miżuri anti-dumping applikabbli għall-importazzjonijiet tal-etanolamini li joriġinaw fl-Istati Uniti tal-Amerika imposti bir-Regolament tal-Kunsill (KE) Nru 1583/2006, għandhom jiġġeddu.123.  Qed jiġi meqjus ukoll li l-miżuri għandhom jinżammu għal perjodu addizzjonali ta’ sentejn biss. Dan hu bbażat fuq numru ta’ raġunijiet bħal: l-eżistenza ta’ probabbiltà ta’ rikorrenza tad-dumping dannuż ibbażat fuq il-fatti li (i) id-dumping minn produtturi esportaturi tal-Istati Uniti kompla, minkejja l-miżuri fis-seħħ, u (ii) stennija ta’ importazzjonijiet miżjuda ġewwa l-Komunità minħabba l-eċċess eżistenti fil-kapaċità tal-produzzjoni ta’ 60 000 tunnellata fl-Istati Uniti u n-nuqqas ta’ domanda domestika korrispondenti li kapaċi tassorbixxi din il-kapaċità eċċessiva fl-Istati Uniti. Barra minn hekk, wieħed mill-produtturi tal-Istati Uniti li ma kkooperawx jinsab preżentament soġġett għall-ogħla dazju anti-dumping u għaldaqstant għandu l-akbar inċentiv li jirritorna lejn is-suq tal-Komunità jekk jiskadu l-miżuri. Għandu wkoll in-netwerk tad-distribuzzjoni neċessarju għad-dispożizzjoni tiegħu għax ibigħ prodotti kimiċi oħra fis-suq tal-Komunità u ta indikazzjonijiet li jqis il-KE bħala suq tal-esportazzjoni importanti.124.  Barra minn hekk, il-kapaċità eċċessiva fl-Istati Uniti hi mistennija li tgħib gradwalment lejn l-2013 u hemm pjanijiet tal-espansjonijiet tal-kapaċità fil-Komunità sal-aħħar tal-2010. Il-kunsiderazzjonijiet tal-aħħar, ikkombinati mal-inċertezza tal-impatt tal-kriżi ekonomika dinjija fil-preżent fuq is-suq tal-etanolamina (kemm fuq livell dinji iżda b’mod iżjed importanti fil-livell tal-Komunità), jimmeritaw il-limitazzjoni taż-żamma tal-miżuri għal sentejn.ADOTTAT DAN IR-REGOLAMENT:Artikolu 11. Dazju anti-dumping definittiv qed jiġi b'dan impost fuq l-importazzjonijiet tal-etanolamini li preżentament għandhom il-kodiċijiet NM ex 2922 11 00 (monoetanolamini) (Kodiċi TARIC 2922 11 00 10), ex 2922 12 00 (dijetanolamina) (Kodiċi TARIC 2922 12 00 10) u 2922 13 10 (trijetanolamina), li joriġinaw fl-Istati Uniti tal-Amerika.2. Ir-rata tad-dazju anti-dumping definittiv applikabbli għall-prodotti deskritti fil-paragrafu 1 u manifatturati mill-kumpaniji hawn taħt għandha tkun din li ġejja:Kumpanija | Dazju anti-dumping (Euro għal kull tunnellata) | Kodiċi addizzjonali TARIC |Dow Chemical Corporation 2030 Dow Center Midland, Michigan 48674 USA | 59,25 | A115 |INEOS Americas LLC 7770 Rangeline Road Theodore, Alabama 36582 USA | 69,40 | A145 |Huntsman Chemical Corporation 3040 Post Oak Boulevard PO Box 27707 Houston, Texas 77056 | 111,25 | A116 |Il-kumpaniji l-oħra kollha | 111,25 | A999 |3. Sakemm mhux speċifikat mod ieħor, għandhom japplikaw id-dispożizzjonijiet fis-seħħ dwar id-dazji doganali.4. F’każijiet fejn l-oġġetti tkun saritilhom ħsara qabel id-dħul fiċ-ċirkolazzjoni ħielsa u, għaldaqstant, il-prezz li fil-fatt jitħallas jew li jkun pagabbli jitqassam għad-determinazzjoni tal-valur tad-dwana skont l-Artikolu 145 tar-Regolament tal-Kummissjoni (KEE) Nru 2454/93[23], l-ammont tad-dazju antidumping, ikkalkulat fuq il-bażi tal-ammonti stabbiliti hawn fuq, għandu jitnaqqas b’perċentwal li jikkorrispondi mat-tqassim tal-prezz li fil-fatt tħallas jew li hu pagabbli.Artikolu 2Dan ir-regolament għandu jidħol fis-seħħ fil-jum ta’ wara l-pubblikazzjoni tiegħu f'Il-Ġurnal Uffiċjali tal-Unjoni Ewropea u għandu jkun fis-seħħ għal perjodu ta’ sentejn.Dan ir-regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell, […]Għall-Kunsill[1] ĠU L 56, 6.3.1996, p. 1.[2] ĠU L 28, 2.2.1994, p. 40.[3] ĠU L 294, 25.10.2006, p. 2.[4] ĠU C 71, 18.3.2008, p. 13.[5] ĠU C 270, 25.10.2008, p. 26.[6] Ħarsa ġenerali lejn is-Suq tal-Ossidu tal-Etilene & tal-Glikol minn PCI Xylenes & Polyesters Ltd (minn hawn ‘il quddiem PCI), edizzjoni ta’ Ottubru tal-2008.[7] Gwida Ekonomika għar-Reviżjoni tal-Prodott Kimiku -Etanolamini-SRI Consulting, Jannar 2009, 642.5000 A, p. 14-15.[8] Skont is-sorsi.[9] PCI, edizzjoni ta’ Jannar tal-2009.[10] PCI, edizzjoni ta’ Jannar tal-2009.[11] Kalkolu fuq il-bażi tal-edizzjoni PCI ta’ April 2009.[12] Pubblikazzjoni Tecnon OrbiChem, is-17 ta’ Marzu 2009.[13] Pubblikazzjoni SRI, Jannar 2009.[14] Pubblikazzjoni Tecnon OrbiChem, is-17 ta’ Marzu 2009.[15] Pubblikazzjoni Tecnon OrbiChem, is-17 ta’ Diċembru 2008.[16] Kalkolu fuq il-bażi tal-edizzjoni PCI ta’ April 2009.[17] Ibbażat fuq id-dejta tal-konsum u l-pjanijiet tal-espansjoni tal-pubblikazzjoni SRI, Jannar tal-2009.[18] Edizzjoni PCI t’April tal-2009; Pubblikazzjonijiet Tecnon OrbiChem tas-17 ta’ Diċembru u s-17 ta’ Marzu 2009.[19] Edizzjoni PCI ta’ April 2009.[20] Pubblikazzjonijiet Tecnon OrbiChem l-14 ta' Awwissu 2009 u Tecnon OrbiChem is-17 ta' Marzu 2009.[21] Pubblikazzjoni Tecnon OrbiChem, is-17 ta’ Marzu 2009.[22] Pubblikazzjoni Tecnon OrbiChem tal-14 ta’ Awwissu 2009; pubblikazzjonijiet ICIS tal-15 ta’ April 2009 u tad-19 ta’ April 2009; dejta tal-PCI (edizzjonijiet ta’ Novembru 2008 sa Lulju 2009).[23] ĠU L 253, 11.10.1993, p. 1.